2015ko tasetan egongo diren aldaketa nagusiak arlo sozioekonomikoan eragitera bideratu dira\n2014-11-06 | iruzkinak: 0 | Lasarte-Oriako udala | Ogasuna\nAstearteko udalbatzarrean hurrengo urteko ordenantza fiskalak onartu ziren eta hauek datorren 2015. urtean zehar Udalak ezarriko dituen tasa, hobari eta salbuespenak arautuko dituzte. Lehengo urtetik aldaketak hauek onartu dira:\nLehenengo eta behin, tasa guztietan eragina izango duen neurri nagusia datorren urteko KPIaren aurreikuspenean oinarriturik ezarriko den igoera orokorra izango da, % 0,7. Beraz, uraren, zaborren, ibien eta abarren prezioek igoera hori izango dute.\nBestetik, Kulturako, Gazteriako eta Emakumeen Zentroko ikastaroen tasa guztiek orain artekoen berdinak izaten jarraituko dute, eta formulazio berririk ez da aplikatuko.\nAurten egin diren aldaketa garrantzitsuenak arlo sozioekonomikoan eragitera zuzenduak daude, jarduera ekonomikoak sustatzera begira eta krisiaren ondorioak urritzeko helburuarekin.\nEnpresa sortu berriak:\nAlde batetik, sortu berriak diren enpresa txikientzako salbuespen eta hobariak izango dira uraren, zaborren eta ibien tasak ordaintzerako orduan. Era horretan, lehenengo urtean % 100eko salbuespena izango dute, bigarren urtean % 75eko hobaria izango dute eta, azkenik, hirugarren urtean % 25ekoa.\nIbilgailuen zirkulazioko zerga\nLanerako ibilgailuetan (autobus, kamioi, banaketa-furgoneta edo atoietan) zirkulazio-zergak % 5eko jaitsiera izango du.\nAzokako postuen tasak izoztu egingo dira datorren urtean.\n% 50eko errekargua onartu da etxebizitza hutsentzat, gaur egun daudenak mugiarazteko eta alokairua sustatzeko helburuarekin. Kasu honetan, etxebizitza hutsen inguruko ordenantza bat egin beharko da, eta bitartean ezingo da indarrean sartu neurria.\nKulturetxeko auditorioaren erabilera\nManuel Lekuona Kulturetxeko auditorioa erabiltzeko tasek teknikoen gastuak aurreikusten dituzte, eta orduka kobratzen da. Kasu honetan, udalerriko elkarteen ekintzailetasuna sustatzeko, % 50eko hobaria ezarriko da.\nAlderdi politikoek Udalaren aretoak eta zoru publikoa erabiltzeko aukera\nUdalerriko gainontzeko elkarteen moduan, alderdi politikoek ere Udalaren aretoak eta zoru publikoa erabiltzeko aukera izango dute ordainketarik egin gabe. Neurri honek alderdi politiko txiki eta sortu berriei elkartzeko edo beren hitzaldi nahiz aurkezpenak egiteko orain artean ezartzen zitzaien zailtasun ekonomikoa ezeztatzen du.\nAstearteko udalbatzarraren balorazioa\nUdal-gobernutik benetan arduratuak gaude astearteko Udalbatzarrean jazotako gertaerekin, eta gure ustetan zenbait alderdi politikok erakutsitako jarrera ez da onargarria, elkarrenganako errespetua eta ulermena beharrezkoak diren baloreak baitira.\nUdal-gobernua ordenantza fiskalen prozesuan bere interesak defendatzeko akordioak bilatzen saiatu da, eta negoziazioen bitartez gehiengoak osatu ditu. Modu horretan, PPren, PSEren eta PNVren interesen aurka hainbat emendakin onartu ahal izan dira Udalbatzarreko bozketetan.\nPSEek momentu hauetan 5 zinegotzi ditu, hasieran zituenak baino bi gutxiago, eta horrek udalbatzarrean bere indarraren galera suposatu du. Gainera, ordenantza hauetan Marisa Zubiri PSEko kide ohiak hainbat emendakinetan Bilduren ezkerreko irizpideekin bat egin du.\nHori dela eta, PSEko ordezkari batzuek Marisaren aurkako jarrera agertu zuten Udalbatzarrean, eta gure ustetan jarrera onartezina erakutsi zuten. Udaleko zinegotzi hau iraindu, mespretxatu eta gutxietsi egin zuten, zutik jarriz eta oihuka eginez, gainontzeko udal-ordezkarion harridurarako.\nHori izan zen alkateak Lurdes Acevedo kalera bidali izanaren arrazoia, eta ondoren PSEko eta PPko kideek jarrera hori ezkutatu nahi izan dute. Gure ustetan, lotsagarria eta iraingarria, ondoren alkatearen aurka esandakoak ikusita.\nBeraz, Udaleko alderdi guztiei errespetuan oinarrituriko bizikidetza aurrera emateko eskaera egin nahi diegu, alderdi politikooi dagokigun bezala, negoziazio eta akordioetan oinarriturik herritarren mesedetan lan egiteko konpromisoa dugula uste baitugu.


Liburudendakoaren diruak • ZUZEU\nAurreko egunetan erabilitako adibidearekin jarraituko dugu gaur ere: 15€ balio duen liburu beraren 1.000 ale saltzearekin, alegia. 15.000 euroko negozoiaren banaketaz dihardugu, beraz. Hortik, esan dugu, 1.500€ ateratzen ditu egileak, eta 2.500€, dena ondo joanda, editoreak. Baina, zenbat ateratzen du liburudendakoak?\nNormalean %25 izaten da liburudendakoarentzat. Beraz, 3.750€ da beraren zati teorikoa. Baina, ai, ai, ai, dendariak ere gastu handiak eduki ditzake: aretoa, soldatak, azpiegitura… Nola jakin hori zenbat den? Ez eta arrastorik ere. Zifra bat jartze aldera, jarriko dugu 1’5€ jaten diola saltzen duen liburu bakoitzetik, alegia, 1.500€ kendu behar zaizkiola bere diruari (zergak aparte), hots, 2.250€ geratuko zaio, kasurik onentxoenean.\nBaina, nola etorri zara honaino engainaturik, alua.mundua.com-eko irakurle dohakabe hori? Ezagutzen al duzu euskal eleberri baten 1.000 ale saldu duen liburudendakorik? Zenbat sal ditzake? Bost ale? Hamar ale? Jar dezagun baietz, hamar ale saldu dituela. Beraz, ale bakoitzeko 2,25 delarik irabazia, 22,5€ irabaziko ditu berak guztira (zergak aparte), hemen darabilgun adibidetik. Bistan da liburudendakoak ere ez duela erosiko txaletik erakusleihoan jarri duen puntako euskal idazlearen azken eleberriarekin. Ehunka beharko ditu halakoak eta hobeak, kaxa apur bat egin ahal izateko. Horregatik ixten dira liburudendak gurean.\n(Hurrengo atalak: BANATZAILEAREN DIRUAK, JAURLARITZAREN DIRUAK)\n2 pentsamendu “Liburudendakoaren diruak”-ri buruz\nJosu Landa 2007-02-02 19:02\nBeharbada, aurreratzen ari naiz eta zain egon beharko nuke “Banatzailearen diruak” atala argitaratu arte, baina inor gutxik dakien kontu bat plazaratu nahi nuke gai honi buruz.\nEgia da Liburudendaren eta Banatzailearen artean salneurriaren erdia jasotzen dutela, guti goiti beheiti. Kontua %50 horretatik bakoitzak zenbat jasotzen duen, gorabehera handiak direla. Duela hogei bat urte, erdi eta erdi egiten zuten saltzaileak eta banatzaileak (hortik ateratzen da Hasierrek aipatzen duen dendarientzako %25a). Baina, azken urteotan gero eta diferentzia handiagoa dago liburudenda batzuetatik bestetara, denda bakoitzaren salmenta kopuruaren arabera. Gaur egun, %10-%40koa izan daiteke kasu batetik besterako aldea. Dendak zenbat eta gutxiago saldu, orduan eta tartaren zati txikiagoa jasotzen du.\nIkuspegi ekonomizista batetik, badu bere logika: furgonetak berdin egin behar bidaia, 2 liburu salduko dituen dendara edo 200 salduko dituenera. Kostu asko berdinak dira bi kasuetarako. Horrela, megadendek (FNAC, Eroski, Elkar), %40rainoko marjina jaso dezakete; herri bateko denda txikiak, aldiz, %10a besterik ez.\nIkusegi ez-ekonomizista batetik, alarmagarria iruditzen zait, eta kezkatzekoa. Haatik, horixe da errealitatea.\nmorrosko 2007-02-07 16:07\nLiburudendak, Hasier, euskal liburuez gain erdarazkoak saltzeari esker bizi direla esaten ari zara, ezta? Aitzitik, euskarazko argitaletxe zenbaitek ez dute erdarara jotzeko liburudenda gehienen pagotxarik. Alde makala dago, gero.


«Su Txikian» salatu du bost emakumeek kalean egongo direla azken igandean | Angula Berria\nHasiera » «Su Txikian» salatu du bost emakumeek kalean egongo direla azken igandean\nPasa den igande gauean, bost emakume* (horietako bat haurdun) eta lau urte inguruko haur bat Gurutze Gorriak Irunen daukan aterpetxera joan ziren. Aterpetxe hori migratzen dabiltzan pertsonentzat egokituta baitago. Orduan, Gurutze Gorriak egoera dikotomiko baten aurrean jarri zien aipatutakoei:\nBilboko aterpetxera itzultzea, era honetan beraien migrazioan atzera eginez. Bilboko aterpetxea eskaini zitzaien argudiatuz Irungoa gizonentzat bakarrik zela. Egoera honen aurrean emakumeek* eta haurrek estatu politika kontuan hartuz gero, instituzioen aldetik ez dute mugan babesteko aukerarik.\nGurutze Gorriaren trantsitoan dauden migratzaileentzako programari “borondatez” uko egitea orri bat sinatuz. Era honetan, beraien bidean atzera ez egitea erabakitzen duten emakumeak* ahultasun egoera handiago batean geratzen dira.\nJakin badakigu Gurutze Gorriak mahai intesinstituzionalak hartzen dituen erabakiei kasu egiten diela eta erabaki horiek agindu gisa interpretatzen dituela. Hartutako erabakien artean Irungo aterpetxea gizonentzako bakarrik izatea dago, arestian aipatu bezala.\nGurutze Gorriak dio ahultasun egoeran gehien dauden pertsonei lehentasuna ematen zaiela. Ez al da egia emakumeak* eta haurrak uneoro ahultasun egoeran daudela?\nAurretik aipatutako bost emakumeen* artean, bik “borondatez” Bilboko aterpetxera joatea erabaki zuten. Gaua zelarik bakarrik joan behar izan zuten Bilbora, nahiz eta Gurutze Gorriak bertara joateko autobuseko tiketa ordaindu. Hiriburura iristerakoan, bertako lorategi batzuetan lo egiten bukatu zuten bi emakumeek*.\nBilbora ez joatea erabaki zuten beste hiru emakumeek. Ama-alabak Irungo aterpetxean gau bat igaro ahal izan zuten eta hurrengo goizean “borondatez” sinatu zuten Gurutze Gorriaren programari uko egitea. Honek esan nahi duena da, beste herrialde batean egonez gero eta berriz Irunera itzuliz gero, ez dutela gutxieneko laguntzarik jasoko.- Egoera honen aurrean emakumeek* eta haurrek kalean gertatu daitezkeen arriskuak bizi ditzakete: emakumezkoen salerosketa, iruzurrak, prostituzioa etab.\nEgun bat beranduago Irungo udalak aterpetxea eskaini zien emakume* hauei. Konponbidea berandu iritsi eta ez zuen ezertarako balio izan, irtenbidea iritsi zenerako emakumeak* abandonatuta sentitu ziren instituzioen laguntzengatik eta inork ez zekien non zeuden.\nSu Txikianetik instituzioen arteko komunikazio eta koordinazio falta salatu nahi dugu izan ere, onartezina da igande gauean gertatutakoa.\nIgandeko gertakizunak pasa ostean, Eusko Jaurlaritzarentzat egindako artikulu batean, Gizarte Politiketako sailburuordea den Libe Amilibiak esan zuen baliabidea bereziki ahultasun egoeran dauden pertsonentzako dela:\n“...se ofrece alojamiento mientras estas personas realizan el restablecimiento de su proceso migratorio. Muchas de las personas que han llegado a Euskadi pasa solamente una noche en el recurso. Siendo conscientes que existen colectivos de especial vulnerabilidad como pueden ser las mujeres con menores a cargo, o personas convalecientes, son atendidas en estos recursos el tiempo necesario”\nGure salaketa publiko egin nahi dugu arrazoituz batez ere ahultasun egoeran dauden pertsona migranteak kalean utzi zirela, beraien ahultasuna areagotuz eta aurretik azaldutako arriskuei aurre eginez. Beste behin ere, argi eta garbi geratu da instituzioentzat ahultasun egoeran dauden pertsonek lehentasuna eduki arren, (emakumeak* eta haurrak esate baterako), baldintza desberdinetan daudela Irungo baliabideak erabiltzeko. Kontuan hartuta, muga igarotzeko leku esanguratsua dela Irun.\nJose Antonio Santano Irungo alkateak Cadena SER-ri astelehen goizean eginiko elkarrizketan, baieztatu zuen Irunen baliabideekin ematen ari diren erantzunak guztiz asetuta daudela. Su Txikianetik salatu nahi dugu, igande gauean gertatutakoari ez ikusiarena egin ziola eta ikusezintasuna adierazi zuela.


Garaipen handia RETAbetek, poztasun berri bat GDKO-k eta errebantxa Bidaideakek | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » Garaipen handia RETAbetek, poztasun berri bat GDKO-k eta...\nPartidu bikaina jokatu zuen RETAbet Bilbao Basketek Urrezko LEB Ligako talde indartsuenaren aurka. GDKO-k ondo egin zion aurre Bartzelonari. Zornotza Villarobledo baino gutxiago izan zen eta aurretik jarri ezinik ibili ziren. Santurtzi boladaka ibili zen eta azken unean garaipenak ihes egin zion Mondragonen mesedetan. Ligara bueltatu zen BSR eta Kopako finaleko aurkariaren aurka errebantxa hartu zuen.\nNagusitasun osoz irabazi zuen RETAbet Bilbao Basketek ACBko talde ohien aurkako lehia. Lehen zatian berdintasuna izan zen nagusi, 43-42. Hirugarren laurdenean bizkaitarren alde egin zuen partiduak Matulionisen asmatzeari esker eta Lammer eta Cruzen saskipeko asmatzeari esker. 61-47ko aldea lortu zuten eta jarraian 9-1eko beste partzial bat Demetrioren hiruko batekin bukatuz. 78-57 adierazten zuen markagailuak azken laurdenaren hasieran. RETAbetek bikain kudeatu zuen abantaila.\nErizaindegia jokalariz lepo ekin zion jardunaldiari GDKO-k Barcaren aurka. Bazirudien kataluniarrak hobeto sartu zirela partiduan baina minutuak pasa ahala Josema Alcantararenak errebotea lortzen hasi ziren eta España eta Bardenak ondo funtzionatu zuten perimetroan eta pixkanaka aldeak lortu zituzten, partidu amaierara lasaitasunez iritsiz.\nBi jardunaldi jokatu ditu Zornotza ST-k igoerako play-off hauetan eta momentuz bi porrot jaso ditu. Asteazkenean 78-91 galdu zuten HILA Alixanteren aurka eta asteburuan bigarren porrota Vilarobledoren aurka. Ez dabil ondo Mikel Garitaonandiaren talde etxetik kanpo eta argi geratu zen asteburuan, izan ere 10-1eko aurkako partzialarekin abiatu zen partidua. Ez ziren gai izan partidua iraultzeko eta erakutsitako ahaleginak unean unekoak izan ziren.\nMiguel Andel Fernandezenak 77-72 galdu zuten Arrasatera egindako bidaian. Hasieratik partiduaren kontrola ez zen argia. Hirugarren laurden oso ona egin zuten moreek (11-26) baina azken laurdena gipuzkoarrena izan zen (31-14).\nErrebantxa hartu zuten Txurdinagakoek kopako finalean Ilunionen aurka galdu ondoren. Talde madrildarra zuten aurkari berriz ere, baina oraingoan 71-62 nagusitu ziren, bigarren zatitik aurrera barneko jokoa ondo kontrolatu eta markagailuan aurretik jarri ondoren.\nPerfumerías Avenidak ez dio amets egiten utzi Gernikari kopako finalerdietan Hurrengo sarrera :


Ollo kontseilariak euskararen erabilera sustatzeko Euskaraldia proiektuaren aurkezpenean parte hartu du\nOllo kontseilariak euskararen erabilera sustatzeko Euskaraldia proiektuaren aurkezpenean parte hartu du osteguna, 2017.eko azaroak 23\nProiektua euskararen lurralde osoan garatuko da tokiko erakundeekin eta interesa duten elkarteekin lankidetzan\nOllo kontseilaria Euskaraldia kanpainaren alde egiten duten beste ordezkari batzuekin batera. ( irudia handitu )\nHerritarrekiko eta Erakundeekiko Harremanetako kontseilari Ana Ollok Euskaraldia ekimenaren aurkezpenean parte hartu du gaur Bilbon. Ekitaldia Arriaga Antzokian izan da, eta honako hauek ere parte hartu dute: Bingen Zupiriak, Eusko Jaurlaritzako Kultura eta Hizkuntza Politikarako sailburuak; Beñat Arrabitek, Euskararen Erakunde Publikoaren lehendakaria eta Iparraldeko Mankomunitate Bakarreko lehendakariordea denak; Elena Lakak, Euskaltzaleen Topaguneko lehendakariak; Paul Bilbaok, Kontseiluko idazkari nagusiak; Naiara Mujikak, Lasarteko Ttakun kultura-elkarteko kideak eta Arrate Illarok, Euskaraldia ekitaldiaren koordinatzailea eta Euskaltzaleen Topaguneko kidea denak. Aurkezpenean ekimena sustatuko duten zenbait erakundetako ordezkariak ere izan dira.\nAntolatzaileak azaldu dute aurkezpenaren data ez dutela kasualitatez aukeratu. Azaroaren 23a aukeratu dute hemendik urtebetera ekimen handia hasiko delako, eta euskararen lurralde osoan aldi berean garatuko da. Lehen Euskaraldia 2018ko azaroaren 23tik abenduaren 3ra bitartean egongo da, "Euskaraldia, 11 egun euskaraz" goiburupean.\nEkimen honen protagonistak euskaraz hitz egiten duten edo euskara ulertzen duten pertsonak izango dira. Hamaika egunetan eguneroko harremanetan euskara erabiltzea eskatuko zaio, inertziak apurtzeko eta euskarazko hizkuntza-jarduerak sustatzeko.\nEkimena gaur aurkeztu dute eta epe luzerako izango da Euskaraldia bultzatzen duten eragileen arabera.\n"Euskararen gizarte-erabilera Nafarroako Gobernuak aurtengo urtarrilaren 25ean onartu zuen "Euskararen I. Planak" ezarritako lehen ardatza da. Erabilera sustatzeko ekimenak egoera soziolinguistikoetara egokitu behar dira, euskararen erabilera modu erakargarri eta positibo batean sustatuz", azaldu du Ollo kontseilariak. Arrate Illarok, Euskaltzaleen Topaguneko kidea eta Euskaraldia ekimeneko koordinatzailea denak, aniztasun soziolinguistikoaren esparruan egin beharreko lan handia nabarmendu du: "Euskaraldia urtebete lehenago aurkeztu genuen batera abian jartzeko, eta denbora eman behar delako herritarrei beharrezkoa den prestakuntza eskaintzeko. Euskaraldian euskararen sustapenean lan egiten dugun erakundeen, beste esparru batzuetako erakunde euskaltzaleen eta herritar euskaltzaleen eskutik aritzen gara".\nTalde-lana funtsezkoa da Euskaraldia ekimenerako Euskaltzaleen Topaguneko lehendakari Elena Lakarentzat ere bai: "azken urteetan denok elkarrekin proiektu berean aurrera egiteko beharra defendatu dugu azken urteetan. Herritarrentzat eta eragileentzat lantzeko esparrua izatea gustatuko litzaiguke".\nEusko Jaurlaritzako Kultura eta Hizkuntza Politikarako sailburu Bingen Zupiriak adierazi du erakundeei dagokiela euskararen erabilera errazteko lan egitea: "Erakundeetan euskararen erabilera sustatzen duten baldintzak sortzeko lan egin behar dugu, izan ere, oraindik, hainbat esparrutan ez da erraza gure hizkuntza erabiltzea. Gure ustez, ekimen hau oso erabilgarria izango da bide horretatik aurrera jarraitzeko".\nBeñat Arrabatiek, Euskararen Erakunde Publikoaren lehendakariak, urratsak berretsi ditu: "pertsonak Euskaraldia ekimenaren ardatz nagusiak dira. Hala ere, euskararen erabilera handitzea norberaren eta erakundeen erantzukizuna da. Norberak ematen dituen urratsek eragina izan behar dute; euskarazko harremanak egin ahal izateko erakundeok baldintzak ziurtatu behar ditugu".\nEuskaraldiaren helburua herritar euskaltzaleak piztea da, euskararen erabilera sustatzeko. Ekimena "Euskarak 365 egun" kanpainaren barruan dago, eta urtero euskara sustatzen aritzen diren zenbait elkarteren lan-lerroa da. Bi ekitaldi nagusi ditu.\nBatetik, "11 egun euskaraz" Euskaraldia ekimena 2018ko azaroaren eta abenduaren artean garatuko da, eta euskaraz hitz egiten duten pertsonen hizkuntza-ohituretan eragitea bilatuko du, bere gizarte-harremanetan euskararen erabilera handiagoa sustatzeko. Bestetik, hizkuntza-normalizazioa pertsonen eta erakundeen erantzukizuna denez, 2019an azken horietara mugatuko da ekimena, edozein erakundek euskararen erabilera laguntzeko eta sustatzeko neurriak har ditzaten.\nHerritar euskaldunak piztuz:‘ 11 egun euskaraz’\nEkimena euskararen lurralde osoan garatuko da aldi berean, baina toki mailan udalerri edo eskualde bakoitzaren euskaltzaleak izango dira dinamika sustatuko dutenak eta errealitatera eta tokiko testuinguru soziolinguistikora egokituko dutenak.\nEkimenean parte hartu nahi duten udalerri eta erakundeek 2018ko lehen hiruhilekoan izena eman ahalko dute. Horrela, udaberrian, herritarrek 2018ko Euskaraldiak zer herri eta zentrotan parte ahal izango duen jakingo dute. Erakunde antolatzaileek aurreratu dute 40 udalerri inguru, hiriburuak barne, dagoeneko Euskaraldia prestatzen hasi direla, eta datorren urte hasierarako ekimenean eskualde gehiagok parte hartzea espero dutela esan dute.\nGaurko aurkezpenean bildutako eragile guztiek talde-lanaren garrantzia nabarmendu dute. Azken hiletan, euskararen sustapenarekin lotutako erakundeek esparru honetan batera lan egiteko beharra berretsi dute, eta Euskaraldiak aukera paregabea ematen du lankidetza hori gauzatzeko. Horrela, ekimen honen helburua euskararen lurraldeko zenbait lekutan egiten ari diren lankidetza-dinamikak beste udalerri eta eskualde batzuetara zabaltzea da.\nAntolatzaileek erakundeek euskararekin lotutako hizkuntza-jarduerak sustatzeko eta laguntzeko duten eginkizuna nabarmendu dute. Azaldu duten moduan, euskara pertsonen arteko harremanetan komunikazio-hizkuntza izateko hiztunek berek aukeratu behar dute, baina testuinguru egokia ere behar da.\nHauek dira Euskaraldia sustatzen duten erakundeak: AEK, Artez Euskara Zerbitzua, Bai Euskarari Elkartea, Behatokia - Observatorio de Derechos Lingüísticos, Berria taldea, Soziolinguistikako Klusterra, Arabako Foru Aldundia, Bizkaiko Foru Aldundia, Gipuzkoako Foru Aldundia, Elhuyar, Elkar Fundazioa, Emun, Eudel, Euskaltzaleen Topagunea, Eusko Ikaskuntza, Nafarroako Gobernua – Euskarabidea, Eusko Jaurlaritza – Hizkuntza Politikarako Sailburuordetza, Ikastolen Elkartea, Irrien Lagunak, Kontseilua, Iparraldeko Mankomunitate Bakarra, Euskararen Erakunde Publikoa, Tokikom, Uema, UEU, EHU.


Urriaren 17an, Urkulun, kooperatiben arteko VI. lasterketa solidarioa — TUlankide MONDRAGON\n6. “Elektronika integratzen duen produktu propioa duten Euskadiko enpresa gehienek jasaten dute mikroprozesadoreen krisi hau”\nEman pausoa! da aurtengo lasterketa solidarioaren leloa. Elkartasunak pauso berriak behar baititu eta kooperatiben parte-hartzea 'elkartasunaren gurpila' gera ez dadin. Hala, pandemia atzean utzi eta berriz jokatuko da Urkuluko urtegiaren ingurune zoragarrian lasterketa solidarioa. Urriaren 17an jokatuko da eta izen ematea dagoeneko ireki dute.\nUrriaren 17an jokatuko da eta izen ematea dagoeneko ireki dute.\nwww.mundukide.org webgunean dago aukera izena emateko eta hiru izango dira aurten ere modalitateak; taldekako lasterketa, goizeko 11etan abiatuko dena gutxienez hiruko taldetan; nordic walking modalitatea, goizeko 10:30ean abiatuko dena eta oinezkoa, hau ere 10:30ean hasiko dena.\nIzen-ematea 15 euro izango da eta ikasleek 5 euroren truke eman ahal izango dute izena. Gainera, nahi duen orok aukera izango du dortsal solidarioa eskuratzeko 15 euroren truke.


Kortezubiko Udala - Udalak euskera bizibarritzeko Plan Estrategikoaren luzapena onartu dau.\nUdalak euskera bizibarritzeko Plan Estrategikoaren luzapena onartu dau.\nKortezubiko Udalak bere azken Osoko Bilkuran, martxoak 19an ospatutakoa, euskeraren bizibarritzeko plan estrategikoaren luzapena onartu dau. Honegaz, hizkuntza-normalkuntzaren aldeko eta euskeraren erabileraren promozioaren aldeko duen konpromisoa berresten dau. Helburua euskararen berreskurapena eta normalizazioa bultzatzea da herriko bizitzaren esparru guztietan.\nEuskeraren erabileraren promozioa eta normalkuntzarako Udal Ordenantzak azaltzen duen bezala, euskara herriko eta herritarren ondare kultural ukezina da. Euskararen bizibarritzearen alde lan egiten jarraitzeko herrian, Kortezubiko Udalak beste urte batez luzatu dau Plan Estrategikoa, 2009ko abenduaren 17an onartuta eta 2010-2012rarte indarrean egon dena. Planak ekintza espezifikoak aipatzen dauz urte bakoitzean garatzeko.\nEuskera, Udaletxearen administrazio zerbitzuaren hizkuntza, ohiko lanean erabili beharko da baita be. Horrela, besteak beste, Udaletxeko saila, bulego, edota instalazio ezberdinetan erabiltzen diren eta begibistan dauden inskripzioetan euskeraz egon behar dira. Gainera, herriko kale eta auzoen izenen plaketan, trafiko seinaletan, bide seinaleak eta udal bideen seinaleak euskaraz agertu behar dira, nazioarteko araudien araberako ulergarritasuna errespetatuz uneoro. Udaletxean sartu edo irteera duten dokumentu guztiak, udal inprimakiak, bandoak, araudiak, ordenantzak edota osoko bilkuren deialdiak euskeraz eskeini behar izango dira eta kasu batzutan bi hizkuntzatan.\nHerrian euskararen erabilerari dagokionez, Udalak euskararen zabalkundea esparru demografikoan, geografikoan eta funtzionalan bultzatzeko hartu beharreko neurriak hartuko dauz. Kortezubin euskaldunen portzentaia %70a den heinean, udal aktuazioak euskeraren trasmisioa sustatzeari zuzendutak egongo dira eta baita udal arlo guztietan euskara bermatzeari be.


UPV/EHUko ikasleek hezkuntza arloko 12 aplikazio mugikor aurkeztu dituzte - SPRI\nSPRI / Euskadinnova / Enpresa digitala / UPV/EHUko ikasleek hezkuntza arloko 12 aplikazio mugikor aurkeztu dituzte\nUPV/EHUko ikasleek hezkuntza arloko 12 aplikazio mugikor aurkeztu dituzte\n15 abendua, 2015\nUPV-EHUko Ingeniaritzako Goi-mailako Eskola Teknikoaren ataria.\nBilboko Ingeniaritzako Goi-mailako Eskola Teknikoko eta Irakasleen Unibertsitate Eskolako ikasleek proiektu bat egin dute elkarrekin, hezkuntza arloko aplikazio mugikorrak garatzeko. Emaitzak abenduaren 11n aurkeztu ziren UPV-EHUk antolatutako Hezkuntzarako I. App Azokan.\nIkasgai hauen bidez gauzatu dute proiektua: Teknologia Telematiko Aurreratuak, Telekomunikazioko Ingeniaritzako Masterraren barruan, eta Hizkuntzak eta Berrikuntza eskolan, Lehen Hezkuntzako graduaren barruan. Taldeek -bi ikasgai horietako ikasleez osatu direnek- diseinatu dituzte aplikazio mugikorrak, eta horretarako, praktikan jarri dituzte beren ezagutza teknologikoak eta pedagogikoak.\nAzoka UPV-EHUko Irakasleen Unibertsitate Eskolan (Leioa) izan zen, eta bertan aurkeztu ziren elkarlan honen emaitzak. Hantxe aurkeztu ziren ikasleek garatutako 12 aplikazioak, horien artean daudelarik SiConSignos proiektua, gorren arteko komunikazioa errazten duena, GuztiokEuskarApp, euskal hiztunak ez diren familiak euskaraz komunikatu daitezen beren seme-alabekin, ABU APP, euskara pertsona nagusiengana hurbiltzeko aplikazioa, eta TravelAthlete, kirolarientzat beraizik diseinatua.\nImatek enpresak IoT gailuak garatzen ditu hiri adimendunetarako eta 4.0 Industriarako\nSeguruagoa den eta mantentze-kostu gutxiagodun tren-garraioa\nBlockchain teknologiaren aplikazioak, Bilbon aztergai...\nEuskal enpresek 2,7 M dituzte beren kudeaketa dibertsifikatu eta hobetzeko...\n'Zayer enpresaren “Horus” plataforma makina-erreminta sektoreko mantenimendu...\nSilam: eusko labela duen silikona...


'Harroxa' | Iritzia | Berria\nGarai batean ez omen zuen herri bakoitzak bere kolorea estropadetan. Aldatzen ibiltzen omen ziren, harik eta behin betirako finkatu behar zutela erabaki eta bilkura bat egin zuten arte, koloreak elkarren artean banatzeko. Bilera horretara berandu iritsi ei zen Pasai Donibane, eta ordurako beste herriek aukeratua zuten eurena. Azkena gelditu zitzaien donibanetarrei; inork nahi ez zuena: arrosa.\nEz dakit egia den, baina istorioa halaxe kontatu zigun han bizi den lagun batek. Eta, dirudienez, azkenak iritsi izanaren lotsarik ez daukate ez arraunlariek ez eta herritarrek ere.\nBerezia da fenomenoa: euren identitatearen muinean egonen balitz bezala (eta baldintza agian sobera dago), bihotzean daramate arrauna eta euren taldearen aldeko atxikimendua. Berdin du gizon, emakume, haur, zahar ala gazte, arrosa koloreko kamisetak, banderak, pankartak, zapiak... nonahi ikus daitezke urte osoan, baita elizako santuaren lepo inguruan ere. Azken asteotan are gehiago zabaldu da arrosa koloreko marea: banderatxoak ere jarri dituzte balkoi batetik bestera zintzilik. Eta zer esanik ez igandean, emakumeek lehen postua irabazita eta gizonek ere estropada ederra eginda itsaso zakarra izanagatik.\nKanpotik datorren norbaitentzat deigarria gerta daiteke herriaren dekorazioa. Arrosa ez baita berez oso maitatua den kolorea, eta gutxiago gizonen artean. Are, estigmatizatua dagoela ere erranen nuke. Txikitako bereizketa hori: neska eta mutila, urdina eta arrosa...\nDonibanen argia da nondik datorren kolorearekiko atxikimendua: taldearekiko zaletasunetik eta harrotasunetik. Lelo bat ere erabili ohi dute hitzekin jokoa eginez: «Harroxa». Ez naiz bereziki arraunzalea ni, baina gustatzen zait, oro har arrosak duen esanahia aldatzen duelako. Eta erakusten duelako, beste modu batera, arrosa ez dela emakumeona. Koloreak ere, finean, kulturalak direla.


Larrabetzuko Udala - LUK edo politika egiteko moduak\nHezkuntza ñabardura txikietan gauzatzen da, prozesu minuskuloa da, gizatiarra. Umeen Kontseiluan argi daukagu politika egiten ari garela, eta politikaren hezkuntzarekin batera hezkuntzaren politikaz ari garela ere. Pertsonen arteko tratua, azken finean: elkar aditu eta elkarrengandik ikasten jakitea, elkarrengandik ikasten ikastea, esango genuke. Konfidantza eta giro atsegina funtsezko zaizkigu, gure lanaren oinarrian daude, bestela ez baita ideia jariorik, ez baita jolasik, ez ikaspenik.\nIldo horretan, Larrabetzuko Umeen Kontseiluaren lehen urte hau, ekainaren 6ko bilerarekin amaitu dena, oso erraza izan da. Hurbiltasuna, goxotasuna eta komunikazioa izan ditugu barra-barra. Ikasi ditugu hamaika gauza herri baten eta Udaletxe baten funtzionamenduaz, ulertu ditugu umeen arrazoiak, euren proposamenek nork aditu izan dute.\nAzken bilera honetan behingoz Alkateak Kontseiluko umeei egindako galderari ganoraz heldu ahal izan diogu. "Nola erraztu eta bideratu jende gehiagok parte hartzea udal erabakietan?", horixe zen galdera, erronka. Alkatearen galdera enfokatzeari ekin genion beraz, ideien ekarpena errazteko solasbide bat marraztuz. Badira parte hartzen duten pertsonak, nahi bai baina astirik ez dutenak, eta baita inolako interesik ez dutenak ere; badira kontsultatu aurretik azalpen handia behar duten gaiak eta beste batzuk errazagoak, galdera sinple baten bidez kontsulta litezkeenak; partehartzea presentziala edo birtuala izan daiteke...\nEta oraingoan atera diogu mamia: umeen aburuz pertsona heldu askok ez dauka parte hartzeko berebiziko interesik, eta beraz jendeari erakargarri egin behar zaio partehartzea. Beste zerbait emanez agian. Horra iritsita, umeak herritarrak erakartzeko moduetan pentsatzen hasten dira, erdi-bromatan hasiera batean: "dirua gratis" eskaini, meatxupean erakarri ("vienes o te chajo" :) ...Serioago gero: zer eskaini daiteke? horretan sakontzen dugu: ardoa, zerbeza, janaria... eskaini ahal zaio jendeari... Herri bazkaria ala merendola bat? Azkenean herri bazkariaren ideia nagusitzen da, nagusientzako aproposago delakoan. Herri Bazkari horretan galdekatu nahi diren gaiak planteatu eta papera eta boligrafoak emango zaizkie hiritarrei, euren iritziak jasotzeko. Partehartzeari erraztasunak eskaintzeko beste zenbait ideia proposatzen dira ere: bilerak asteburuetan egitea, email bidez komunikatzea, edo kartel elektronikoa erabiltzea.\nHerri bazkari baten bidez herritarrak partehartzera elkartzearen ideia asko gustatu zitzaion Alkateari. Bere taldekideei dena kontatuko diela esaten du, "ze gauza batzuk egiten hasi ahal direz ya".\nUmeen proposamen guztiak ere kontatu genizkion banan-bana eta Iñigo Gaztelu Alkateak banan-bana erantzun zituen: badira guztiz egingarriak direnak, herrian beharrezko topatu dituzten hainbat konponketa kasu; proiektu bat garatzea eskatzen dutenak (Zubitaldeko parkea...) eta baita -batez ere garestiegi izanagatik- hasieratik ezezkoa jasoko dutenak, adibidez igerileku estaliak jartzeari buruzko proposamena. Iñigo Gaztelu Alkateak zenbait konpromiso hartu zituen eta euren iritzi guztiak bere koadernoan apuntatu. Argi geratzen da, adibidez, gaztetxoek aisialdian egoteko lekuei buruzko kezka dutela, azpiegiturak eskatzen ari direla, non egon handirik ez dutela topatzen. Apuntatuta geratu da eta Udala lanean ari da horri erantzute aldera.\nBilera eta LUK urtea bukatzeko, aurtengo lantaldea osatu duten 12 umeek kalendula landare eta usb memoria bana jaso dituzte opari. Maddi, Ismene, Aitzol eta Garikoitz ez dira datorren urteko lantaldean egongo, eta euren partez laugarren mailako beste lau ume hautatuko dira zozketan. Gainontzeko zortziek beste urtebetez jarraituko dute LUKen. Erronka berriei helduko diegu. ZER berriak etorriko dira, eta NOLAkotasunari eutsiko diogu. Badu nortasunik Larrabetzuko Umeen Kontseiluak...


Gazteentzako Udako Koloniak - Troka Abentura\n"Gazte Aktiboa", gazteentzako multiabentura programa. Aste honetan zehar abenturak eta emozioak biziko dituzu eta baita leku berriak eta lagunak deskubritu. Abenturaz betetako uda baten erronka. 13 eta 17 urte bitartean.\nEgun bakoitzean 2 aktibitate ezberdinak egiten ditugu, abentura pil-pilean. Programan honen ordutegia, arratsaldero 15,30 etatik 19,00 etara astegunetan.\nAktibitate guztiak Gorliz eta Plentzia inguruan kokatzen dira, hondartzan, itsaslabarrean, itsasadarrean, ondoko mendietan.\nProgramaren azkeneko plangintza meteorologia, itsasoaren egoera eta taldearen ezaugarrien arabera erabakiko da. Deskribatutako aktibitateak, programan egin daiztekeen aukera guztiak dira baina ez du esan nahi aste baten barruan aktibitate guztiak egingo direnik.\nAbentura zure zain dago!!\nEkaineko azken astea, Uztaila eta Abuztua\nGozatu eta josta jarduera honekin. Probatu zure adimena,erronkak, galderak eta asmakuntzak gainditzea.\nArropa erosoa eta kirol oinetakoak.\n16 urte. Adingabeak kontsultatu.


Enplegua sortzeko proiektuak. IRMC. Instituto para la Reestructuración de la Minería del Carbón y Desarrollo Alternativo de las Comarcas Mineras\n» Enplegua sortzeko proiektuak\nIkatz-meatzaritza eskualdeek, ikatzaren monolaborantza sustatu dute historikoki. Horrek, banandutako populazioa, herri txikiak eta sakabanatuak, azpiegitura eza eta ingurumenaren nolabaiteko hondamena bezalako beste faktore batzuekin batera, lurraldearen artikulazioa eta industri mota alternatiboak inplementatzea zaildu du.\nEgoera horri aurre egiteko, Espainian onartu diren ikatz-meatzaritzaren berregituratze eta modernizazio Plan desberdinetan zehar oinarrizko azpiegiturak garatzeko diru-laguntza ugari eman dira, zonalde horiek zituzten urritasunak arintzea posible izateko.\nAurrerapen esanguratsuak egin dira oinarrizko egiturak emateari dagokionez, baina ezin izan dira aurreikusi ziren helburuak bere osotasunean lortu. 2013-2018KO IKATZ-MEATZARITZA ETA MEATZE ESKUALDEETAKO JARDUERA-EREMU berri honetan lehiakortasun-desabantailak gutxitzeko diru-laguntzak mantenduko dira ahal den neurrian, ondorioz, eskualde hauetako garapen alternatiboa sustatuz.\nIkatz-meatzaritzaren berregituratzeak kaltetutako eremuetan eta inguruetan enpresa-inbertsioetarako proiektuen kokapena sustatzeko helburua duten diru-laguntzak ezartzea aurreikusten da, lanpostu berriak sortzeko eta daudenak mantentzeko eta horiek garatzeko konpromisoa hartzen duten jarduera ekonomiko alternatiboak sortzeko helburuarekin.


Greba feministarekin bat egiteko, emakumeak kalera atera dira - Maxixatzen.eus\nGreba feministarekin bat egiteko, emakumeak kalera atera dira\nMaxixatzen.eus 2018-03-08 11:56\nMugimendu Feministak Emakumeen Nazioarteko Egunerako, M8rako, deitutako greba deialdiarekin bat egin dute hainbat herritarrek. 11:00etan herriko plazan egin dute elkarretaratzea M8an Emakumeok planto lemapean.\nAmonak, amak, irakasleak, ikasleak eta hainbat lantokietako eta erakundeetako herritar langile emakumeak elkartu dira herriko plazan. «Gora munduko emakumeak» eta «Gora borroka feminista» oihu artean egin dute ordu erdi inguru iraun duen elkarretaratzea. Bilkura txalo artean amaitu dute.\nEkitaldi gehiago, arratsaldean eta bihar\nArratsaldean, bestalde, beste ekintza batzuk ere izango dira. 18:30ean, esaterako, Sostenipe Talde Feministak deitutako elkarretaratzea egingo dute plazan, eta gero, 19:00etan poteo ibiltari autogestionatua trikitilariekin. Azkenik, 21:0etan, afari merienda autogestionatua izango da Matadeixen.\nUdalak antolatutako ekintzen artean, berriz, 17:30an II. Adierazpen Lehiaketako sari banaketa egingo da 17:30ean Artxamendi Topalekuan. Emakumeen Nazioarteko Eguna gai moduan hartuta, 12 eta 18 urte bitarteko partaideei adierazpen bat egitea eskatu zaie, argazki, marrazki, bideo, bertso edo olerki bidez. Horien sari banaketa egingo dute Artxamendin.\nBihar, Lakrikun taldeak Prest gaude! antzezlana taularatuko du Elkargunean, 20:00etan. Idoia Uranga, Alaitz Olaizola eta Gurutze Eizmendi aktoreek trilogia bat egiteko asmoz, Greban gaude antzezlana egin zuten lehenengo eta Prest gaude! bigarren zatia da. Martxoaren 12ra arte, bestalde, Azkoitiko Emakumeen eta Gizonen Berdintasunerako II. Planaren aurkezpen-erakusketa egingo da Elkargunean.


Egoerak okerrera egin du - Asier Figueroa - Uriola.eus\nMalagan hiru laurdenetan aurpegia eman ondoren, azken hamar minutuetan ez zuten erritmoa mantentzerik izan eta hamalau puntuz galdu zuten Unicajaren aurka (88-74). Baita, ezusteko emaitza batzuen ondorioz sailkapenaren beheko postuetan gero eta talde gutxiago dago eta, hau nahikoa ez balitz, Jonathan Roussellek ez du norgehiagoka gehiagorik jokatuko azken boladan Akilesen tendoia minduta baitu.\nFase erregularra bukatzeko zazpi jardunaldiren faltan gauzak zail jarri zaizkie “beltzezko gizonei”, behar gorrian daudela esan daiteke. Pasa den ostegunean hogeita hamar minutuz lehia nahiko txukuna jokatu zuten boteretsuagoa den Unicajaren aurka (elektronikoak laurden bakoitzaren bukaeran 18-22, 35-38 eta 58-60 erakusten zuen) baina azken laurdenaren hasieran izandako akats propioen eta etxekoen indarraren ondorioz aurretik egindako lan guztia bertan behera geratu zen. Amaierako emaitza, 88-74 (30-14 azken hamar minutu horietan), ez da kantxan ikusitakoaren benetako isla baina logikak ezartzen zuena gertatu zen.\nAzken norgehiagoketan bezala, Mumbruren mutilen artean Ondrej Balvin izan zen onena 16ko balorazioa lortuta (8 puntu, 7 errebote, 4 asistentzia). Txekiarrarekin batera Jaylon Brown (16 puntu), Jaroslaw Zyskowski (10 puntu) eta Regimantas Miniotas (9 puntu, 8 errebote) nabarmendu ziren.\nFotis Katsikarisek zuzendutako taldean, Brizuela izan zen onena. Gipuzkoarra bilbotarren aurka esnatzen dela edo beste norgehiagoketan ez bezala, duen guztia ixten du kantxan. Ostegunera arte batez beste 11 puntu zituen sartuak eta, “beltzezko gizonen” aurka 31 lortu zituen (lehenengo itzuliko lehian 15). Berarekin batera Abromaitis (15 puntu), Alberto Díaz “beltzezko gizon” ohia, Waczynski eta Fernandez (hirurak 9na puntu sartuta) ere norgehiagoka txukuna jokatu zuten.\nPorrota gutxi ez balitz, Gipuzkoa Basket Burgosi gailendu zitzaion pasa den astean eta asteburuan Betisek gauza bera egin zuen Estudiantesen aurka. Honek ez dio mesederik egin Bilbao Basketi izan ere zazpi jardunaldiren faltan bi garaipenera baitu salbazioa. ACB ligan jarraitzeko gutxienez hiru garaipen beharko direla aurreikusten da eta, egutegiak baikor izateko arrazoi askorik ematen ez duen arren, azken jardunaldietan ezusteko nabariak izan dira eta ostegunean jokatu zuten moduan jokatuta garaipenak helduko dira.\nIoannis Athinaiou “beltzezko gizon” berria\nJoko antolatzaile greziarrak 32 urte ditu, 1’92ko altuera eta etxeko ligan ibili ostean (AEK, Panathinaikos, Olympiacos, Aris, Panonios, Promitheas…) Akileseko tendoian lesioa duen Jonathan Roussellen lekua betetzera dator denboraldia bukatu arte.


Alcala Zamora ikusi zuenekoa - Ahotsak.eus\nAlcala Zamora ikusi zuenekoa
Errepublikako presidentea ere ezagutu zuen, Zumea kalean. Neska batek lore sorta eman zion, eta zentro errepublikanoen sartu zen. Alcala Zamora. Aitak El Día egunkaria hartzen zuen. Berak ere irakurtzen zuen.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AND-022-018 kodeko bideoa nahi duzula aipatzea: ahotsak@ahotsak.eus\nErrepublikako presidentea ere ezagutu zuen, Zumea kalean. Neska batek lore sorta eman zion, eta zentro errepublikanoen sartu zen. Alcala Zamora. Aitak El Día egunkaria hartzen zuen. Berak ere irakurtzen zuen.\nGaia(k): Politika » Jarrera politikoak » Errepublikanoak , Politika » Gerra aurrea » 1931-1936: II. Errepublika , Familia eta harremanak » Herriko giroa » Pertsonaia ezagunak , Aisia » Kultura » Irakurtzea\nZinea jarri zuten Otxandion\nTeodororen idazteko zaletasuna\nIdatzi dituen liburuak\nMaria Dolores Agirrerekin antzerki-paperak ikasiz\nPrimo de Riveraren garaitik Errepublikara


Emaitza onak asteburuan Oiartzungo kirol taldeek | El Diario Vasco\nOiartzunEmaitza onak asteburuan Oiartzungo kirol taldeek\nEmaitza onak asteburuan Oiartzungo kirol taldeek\nBASTEROBERRI OIARTZUN. Miércoles, 29 noviembre 2017, 08:24\nOiartzungo kirolariak han eta hemen aritu dira partidak jokatzen. Oiarpeko pilotariak Gipuzkoako eta Baztango txapelketan aritu dira. Gipuzkoako txapelketan Iñigo Ugalde oiartzuarrak 22-12 galdu du Artolaren aurka. Aldiz, Imanol Ugalde, anaiak, Andoaingo Eskuderoren aurka irabazi egin zuen 22-15. Baztango txapelketan aritu direnak. Oiartzungo bi bikote, bi maila desberdinetan finalerako sailkatu baitira. Batetik, Legorburu eta Leonet oiartzuarrek osatutako bikotea alebin mailan 18-14 nagusitu ostean finalerako sailkatu da. Eta beste aldetik, Ekain Sein eta Xabier Aburuza bikotea finalerdietan 18-6 irabazita finalerako sailkatu da.\nOiartzungo Saskilagunen gizonezko taldeak garaipena lortu du asteburuon Bergaran. 39-47 garaitu zuten oiartzuarrek Bergara Soraluze taldea.\nOKEko emakumezkoen Bigarren Mailako taldeak asteburuan kanpoan jokatu du, Mutiloabeitiko Mulier taldearen aurka. 1-2 irabaztea lortu zuen, baina tentsio momentu askoren ondoren. Partida hasi eta lehen zatian aurreratu ziren markagailuan bertakoak. Atsedenera, 1 eta hutsekoarekin iritsi ziren. 73. minutuan Anne Mugarza izan zen partida berdindu zuena. 87. minutuan 'Napo' izan zen garaipenaren gola sartu zuena. Ohorezko Erregionaleko mutilen taldeak etxean jokatu du asteburuan Añorgaren kontra. Hauek ere garaipena eskuratu zuten, 3-1. Hasieratik izan zuen Oiartzunek partidaren kontrola. Iosu Iribarrenen eta Mikel Manzisidorren bi golekin aurreratu ziren markagailuan.\nAreto futbolean, OKEkoek Andoaingo Euskalduna taldearen kontra 3-6 galdu zuten. Gipuzkoako gizonezkoen berriz, Power Rangers eta Miren taberna taldeak aritu dira. Power Rangersek 7-5 irabazi zuen. Eta Miren tabernak hiruna berdindu.\nJon Martin Etxebeste: «Eskaintzen duguna ez dira bertso musikatu soilak» Se ofrecen clases de euskera a los hosteleros y comerciantes de Oiartzun


Uda osoan zehar antzerkia eta bestelako ikuskizunak online, Zornotza Aretoan - Nontzeberri\nHasiera/ESZENA/Uda osoan zehar antzerkia eta bestelako ikuskizunak online, Zornotza Aretoan\nAmorebieta-Etxanoko Udaleko Kultura Sailak, Zornotza Aretoaren bidez, online programazioa antolatu du udari begira. Proposamenak herriko konpainien hainbat ikuskizunekin eta baita martxoa eta maiatza bitartean lanak eskaintzeko asmoa zuten hainbat konpainiarekin osatuko dira. Programazio berria gaur berton hasiko da, 20:15ean, Txalo konpainiarekin eta Ondoko hilobiko tipoa euskarazko antzezlanarekin, Iker Galartza eta Aitziber Garmendiarekin.\nAsteartean, ekainaren 2an, Anita Maravillasen Blue Bird umeen antzezlana ikusteko aukera egongo da. Ostiralean, ekainaren 5ean, Atx konpainiaren Fakiu ikuskizunaren txanda izango da. Hurrengo ostiralean, ekainaren 12an, Marie de Jongh konpainiaren eskutik Kibubu umeen antzezlanaren txanda izango da. Ekainaren 16an, Ekoma antzerki taldeak Rosalinda, Sous le ciel antzezlana online eskainiko du. “Formatu txikiko antzezlana da, umorez betea, bakardadea, benetakoa izatearen balioa, bizitza maitatzea, adorea, eta maitasunak maitasuna sortzen duela beti erakutsiko dizkiguna”.\nZornotza Aretoak Haizetara jaialdiari ere keinu bat egingo dio, eta ekainaren 19an, jaialdiko 14 edizioak biltzen dituen bideo bat estreinatuko da. Hilabete horretako programazioa Elirale konpainiaren Artha izeneko dantza-obrarekin amaituko da, hilaren 26an.\nEgitarau osoa, Zornotza Aretoko webgunean kontsultatu ahal da.


Helduen hezkuntzan aplikatu dituzten murrizketen ondorioz lanpostu galerak izango dira datorren ikasturtean | LAB SINDIKATUA\nUncategorized Helduen hezkuntzan aplikatu dituzten murrizketen ondorioz lanpostu galerak izango dira datorren ikasturtean\nHelduen hezkuntzan aplikatu dituzten murrizketen ondorioz lanpostu galerak izango dira datorren ikasturtean\nHezkuntza Sailak maiatzan argitaratu zuen ebazpen baten bidez, Helduen Hezkuntzan orain arte taldeak osatzeko erabili diren irizpideak aldatu ditu, zentro hauen klaustroen iritzia kontutan izan gabe; irizpide berri hauek lanpostu galera ekarriko dute, eta ez makala.\nHezkuntza Sailak ezarri dituen irizpide berrien artean badago bitxikeria bat: gutxieneko ikasleen ratioa, oinarrizko derrigorrezko hezkuntzan. Orain arte, irizpide hau derrigorrezkoa ez den hezkuntza mailatan bakar-bakarrik aplikatu izan da, eta gure zalantza hauxe da: nola ulertu daitekeen derrigorrezko hezkuntzan gutxieneko ikasle kopurua eskatzea. Honen arabera, gutxieneko taldea osatzera heltzen ez bada, zer egingo du Hezkuntza Sailak, oinarrizko hezkuntza eskubideari uko egin?\nEz dakigu zeintzuk izan diren Sailak erabiltzen dituen parametroak ratio bitxi hau definitzeko, Europako hainbat herrietan erabiltzen den tokiz tokiko biztanleriarekiko proportzioa ez dute kontutan izan, behintzat. Ratio berdintsua ezartzen da, herri txikietan, zein hiriguneetan. Hau herriekiko izugarrizko diskriminazioa da, eta zerbitzu honen desagerpena ekar dezake hainbat herritan. Kontutan izaten badugu zerbitzu publiko hau dela, herri askotan dagoen aukera bakarra, are larriagoa da.\n25 urtetik gorakoentzat unibertsitatera sartzeko froga prestatzeko moduloak hezkuntza araututik kanporatu ditu Sailak eta arautu gabeko hezkuntzara pasatu. Zergatik? Ba, irizpide pedagogikoak asmatuko balituzkete ere, lanpostuekiko harremana estua dela susmatzen dugu: lanpostu zerrenda egiteko orduan, hezkuntza arautua soilik izaten dute kontutan, eta lanpostu zerrenda horren arabera arautu gabeko eskaintza prestatzen da.\nMurrizketa honek euskara zein gaztelera ikasteko lagun askoren eskubidea bertan behera uzten du, euskaldundu nahi duten guraso, merkatari… edota gaztetan ikasteko aukera edo gogorik izan ez zutenek edota krisiarekin langabezian geratu direnei bere bizitzari beste irtenbide bat emateko aukera ukatuz.\nMurrizketa honek beste batzuekin bat egiten du. Hezkuntza Sail honek berak propio egiten dituen murrizketa batzuk baditu: berritzeguneetako ordezkapenak sei hilabete baino laburragoak baldin badira ez ditu betetzen, salbuespen bakarra Hezkuntza premia berezien arloa izanda. Eta lehengo sailarenak aplikatzen jarraitzen du. LABetik gai honen jarraipena egiteko asmoa dugu, Hezkuntza sailari eskatu diogu bilera bat, eta bertan, beste gai batzuen artean, ebazpen hau bertan behera uzteko premia plazaratuko diogu.


Prestatu Kafe amerikar bat - Mercadona\nDiotenez, kafe hau Bigarren Mundu Gerran egin zen ezagun: Italiaren inbasioan parte hartu zuten soldadu estatubatuarrei sendoegia gertatzen zitzaien han zerbitzatzen zuten kafea, eta, beraz, espressoari ur beroa gehitzea erabaki zuten, iragazki amerikarreko kafearen zaporera hurbiltzeko.\nKafe amerikarraren ezaugarriak\nZapore leuneko kafea da.\nAproposa goiz-erdian edo iluntzean kontsumitzeko.\nErlaxatzeko lasai-lasai hartzen den edari bero batez gozatzeko erabiltzen da.\nPrestaketaren erritualaz eta uneaz gozatzeko pentsatuta dago. Plazer hartze hutsagatik infusio atsegin bat edatearekin alderatu daiteke.\nBa al dakizu nola prestatu?\nOso erraz prestatzen da; nahikoa da iragazkiaren heldulekuak eta poltsatxoa irekitzea. Katiluaren gainean jarri, eta ur beroa bota behar zaio gainetik.\nHiru minutu besterik ez duzu beharko.\nHona hemen, urratsez urrats, katilukada bat Kafe amerikar prestatzeko erritualaren azalpenak:\n1. Ireki banakako zorroa markatutako lerrotik urratuz, eta atera dosia.\n2. Ireki dosi bakarreko poltsatxoa eta zabaldu heldulekuak; kafe ehoa iragazkian ondo zabaltzea komeni da.\n3. Bermatu poltsatxoaren helduleku bakoitza katilu/edalontziaren ertzean (iragazkia barruan dela).\n4. Bota ur pixka bat, oso bero, kafe ehoa bustiz. Utzi segundo batzuk, tantaka hasi arte.\n5. Bota gainerako ura kiribilean, kafe eho guztia iragazkiaren kanpoaldetik zentroraino bustiz, iragazki osoa estali arte (gomendioa: 140 ml ur dosi bakoitzeko).\n6. Kendu dosia, eta gozatu kafeaz.\nHutsik edo esne pixka batekin edo landare-edariren batekin hartzea gomendatzen dugu (gutxi izan behar du, ez kafesnean beste).\nTea nahiago baduzu, probatu Hacendadoren Matcha Tea. Esne pixka bat edo landare-edariak erabil ditzakezu zaporea arintzeko.


GHK: Gipuzkoak gainditu egin du Europak 2025erako ezarritako % 55eko birziklapen helburua\n2021 API 09\nGipuzkoak gainditu egin du Europak 2025erako ezarritako % 55eko birziklapen helburua\nGaikako bilketaren tasa %57,97 da, 0.83 puntu igo da 2019 urtearekin alderatuta, errefusa baino ia 16 puntu gehiago.\n2020ko birziklatze tasa %55,24koa da, beraz bost urte lehenago gainditu da Europak 2025erako ezarritako %55eko helburua. 2019 urtearekin alderatuta, ia 2 puntu igo da birziklatze tasa.\nJose Ignacio Asensio: “Covid garaian Gipuzkoan eman den hondakinen kudeaketa arrakastatsua izan da, herritarren portaera bikainari eta Zubietako gaikako bilketarako eta hondakinak tratatzeko azpiegiturei esker” «Gipuzkoa Europako herrialde aurreratuenen parean jarri da hondakinen kudeaketari, berrerabilpenari eta birziklapenari dagokienez».\nIngurumeneko eta Obra Hidraulikoetako diputatu Jose Ignacio Asensiok hiri hondakinen gaikako bilketa eta birziklapenari buruzko 2020ko datuak jakinarazi ditu, eta COVID-19aren pandemiaren ondoriozko muga eta betebehar bereziek baldintzatutako urtea izan dela gogorarazi du. Foru arduradunak adierazi duenez, pandemiak markatutako garai atipiko honetan ere, «hondakinen Gipuzkoako eredua sendotu egin da; izan ere, birziklatze tasa bost urtez aurreratu da Europak ezarritako helburuetara».\nHauek dira ondorio nagusiak: 2020ko birziklatze tasa % 55,24koa da; beraz, bost urte lehenago gainditu da Europak 2025erako ezarritako %55eko helburua. 2019 urtearekin alderatuta 1.98 puntuko igoera eman da, eta 2015-2019 aldiko joera berresten da: izan ere, tarte horretan birziklatze tasa 12,98 puntu igo da (duela bost urte % 42,26koa zen).\nBestalde, nabarmentzekoa da bosgarren urtez jarraian gaikako bilketa errefusa baino handiagoa dela tonatan eta ehunekotan. Gaikako bilketaren tasa % 57,96an kokatu da, errefusaren ehunekoa baino 16 puntu gorago, eta aurreko urteko tasa baino zertxobait gorago, 0.83 puntu. Igoera hau garrantzitsua da, izan ere pandemiaren ondorioz osasun eskakizun bereziak egin zaizkie COVID-19aren kasu positiboak dituzten etxebizitza unitateei.\nAsensiok oso modu positiboan baloratu ditu datuak, erakusten baitute «aukeratu dugun eredua egokia dela gure lurraldean sortzen diren hondakinak tratatzeko». Ingurumen Gunearen azpiegiturarik gabe, Gipuzkoak ez zukeen izango hondakinak tratatzeko eta Trantsizio Ekologikoko Ministerioak eta osasun agintariek emandako jarraibideak betetzeko modurik».\nHondakinen gaikako bilketan, nabarmentzekoa da gora egin duela pandemiak sortutako egoera eta guzti; izan ere, 0,83 puntu igo da 2019. urtearekin alderatuta, eta % 57,96an geratu da. Azken hamar urteak kontutan izaten baditugu, gaikako bilketa 26 puntutan igo da.\nFrakzioen araberako gaikako bilketa\nFrakzioak kontuan hartuta, gaikako bilketa-tasaren hazkunderik esanguratsuenak biohondakinean gertatu dira; 2019. urtearekin alderatuta, 2,06 puntu igo da, eta % 49,56ra iritsi da. Nabarmentzekoa da, halaber, 2015-2020 aldian izan duen hazkundea, 20,05 puntutakoa izan baita.\nGainerako frakzioek jaitsiera txiki bat izan dute 2019. urtearekin alderatuta. Aldaketa horiek batez ere COVIDen pandemiak sortutako salbuespenezko aldiaren ondorio dira, zenbait portaeraren aldaketa ekarri baitu.\nBeira frakzioaren birziklatze tasa 0,9 puntu jaitsi da 2019tik, eta % 79,6koa da. Aldiz, datuak 2015ekoekin alderatzen baditugu, 4,4 puntuko igoera argia izan da. Bestalde, paperaren eta kartoiaren frakzioak 0,17 puntuko jaitsiera txiki bat izan du 2019. urtearekin alderatuta, eta % 77,88an geratu da. 2015. urtearekin alderatuta, igoera 9,25 puntukoa izan da. Ontziei dagokionez, jaitsiera 0,42 puntukoa izan da, eta % 67,68ra iritsi da. Datuak 2015ekoekin alderatzen baditugu, ikusiko dugu 16,08 portzentaje puntukoa izan dela hazkundea.\nHondakinen sorreran jeitsiera\nGaikako bilketaren frakzioetan izandako joera aldaketa, pandemiak utzi digun ondorio nagusietako batek eragin du: guztira hondakin gutxiago sortzea.\nGuztira sortutako hondakinak %4,96 jaitsi dira 2020an, 331.153 tonatik 314.720 tonara. Biztanleko kiloei buruz hitz egiten badugu, 2019. urtearekin alderatuta,% 5,41eko aldea dago, 2019an biztanleko 447,13 kilo sortzetik 2020an biztanleko 422,93 kilo sortzera.\nErrefusak behera egiten jarraitzen du, aurreko urteetan bezala. 2019an 141.968 tonatik 132.315 tonara igaro da 2020an, aurreko urtean baino %6,80 gutxiago.\nBeira da gehien jaitsi den frakzioa, ia %12, 2019arekin alderatuta, HORECA sektoreko krisiaren eta pandemiaren ondorioz aldi baterako jarduera-itxieren ondorioz. Papera eta kartoia, %7,77 jaitsi dira, eta ehungintza, berriz, %8,89 jaitsi da. Lan-jardueraren etenaldiak eraginda ere azaltzn dira jaitsiera horiek.\nOntzien kasuan, arrazoi berberengatik %6,14 jaitsi da, baina ontzi arinek hazkunde txiki bat izan dute, pandemia garaian herritarren portaerak aldatu direlako eta kutsatzeko beldurragatik erabili eta botatzeko ontziak gehiago erabili direlako.\nBestalde, nabarmentzekoa da sukaldeko olioaren igoera (%12 baino gehiago), HORECA sektorearen kontsumoa etxeko kontsumora aldatu baita. Bolumen handiko hondakinak ere %2 baino gehiago hazi dira, etxeko berrikuntzak direla eta. Azkenik, pandemiak ere eragin du etxeetan gailu elektroniko gehiago erabiltzeak, eta honek pilen %10a gehitzea ekarri du.\nAsensio foru diputatuak nabarmendu du, oro har, aurten urte ezberdina izan dela hondakinen sorrerari eta tratamenduari dagokienez, eta azpimarratu nahi izan du aldaketek zerikusia izan dutela herritarren portaera-aldaketekin eta bizi izandako ezohiko egoerarekin. “Covid garaian Gipuzkoan eman den hondakinen kudeaketa arrakastatsua izan da, herritarren portaera bikainari eta Zubietako gaikako bilketarako eta hondakinak tratatzeko azpiegiturei esker”.\nEra berean, azpimarratu duenez, “datu horiek erakusten digute, beste behin ere, Gipuzkoa Europako herrialde aurreratuenen mailan dagoela hondakinak kudeatzeari, berrerabiltzeari eta birziklatzeari dagokienez; herritarren lan onari eta gaikako bilketarako eta hondakinak tratatzeko azpiegiturei esker”.


Munitibar Arbatzegi Gerrikaitz - Udala - Historia\nAntzinako paperetan Munditibar, Monitibar eta Munitibar ikus daiteke. Eta orduko paperen arabera, Munitibar Gerrikaitzen zegoen. Bizkaian, bertako Jaun deitzen ziren kondeen denboretan, 21 hiri sortu ziren eta euren artean Munitibarkoa. Don Tello Bizkaiko XXII. Jauntzat ezagutu zenak fundatu zuen Munitibar, hamazazpigarrena izan zen, eta hirien arteko hamaseigarren botoa eta jezarlekua zuen Gernikako Batzarretan.1366 urtean sortua izan zen.\nParroki hau, Ziortzako Kolejiataren menpe zegoen eta, honi indarra kentzeko, patroitza Munitibar auzora aldatzea erabaki zuen Munitibarko Jaunak 1550.urtean, Aldaka, Totorika eta Berreñoko kofradietako auzoen laguntzaz baliaturik.\nSantua jaitsi zutenean borroka gogorra izan zuten Arbazegi, Uriona eta Gerrikakoen aurka. Horiek ez zetozen bat erabaki horrekin. 1554. urtetik aurrera, Mikel deunaren izenpean dago ermita hau. Jakina da gizaldi luzeetan Ziortzako Kanonigoak eta bertako Kolejiatak zerikusi handia eduki zutela Oiz mendian eta inguruetan. Hainbat saroe, zelai-soro eta larre zituzten mendian eta jabetzak hiru alderdi edo sailetan banatzen zituzten. Oizkoak eta bere malda eta saihets guztikoak sailkapen berekoak ziren: bertan sartzen ziren Markina, Mallabia, Ziortza eta Munitibar. Bigarren saila Gaztiburu zen, eta hemen Gerrikaitz eta Aulesti sartzen ziren. Hirugarren saila, Amallokoentzat lagatzen zuten.\n1553. urteko idatzietan irakurtzen denez, Diego Irusta Kolejiatako abade nagusi entzutetsuak, agerbidea zabaldu zuen Gerrikaitzeko eskribauen aurrean, Oiz mendian bazkatu eta bizi zitezkeen zaldikoak Kolejiatakoak bakarrik zirela ziurtatu nahian. Itxuraz Kolejiatak berrehun behor baino gehiago zituen bertan. Agindu honek istilu eta auzi ugari sortu zuen urte luzez.\nArbatzegi eta Gerrikaitz elkartasun bidean


4. Zamalzaina — dantzan.eus\nHemen zaude: Hasiera › Komunitatea › Jonmikel Intsausti › 4. Zamalzaina\nZamalzaina, Ligi-Athereiko taldea, Altzürükü, 2001. Argazkia: Jonmikel Intsausti\nZuberoatik irten ez bagina, zamaltzainaren pertsonaia (zamari = zaldi > zamalzain = zaldizain) Euskal Herriko pertsonaia dela esango genuke (aurten ikasi dudana, zamari erronkarieraz ere zaldia dela). Euskal Herrian, Zuberoakoaz gain, baditugu beste zentauroak. Esaterako Nafarroako Lantzen ere bada zaldikoak dituen beste 'maskarada' bat, eta han motibo erritual nagusia herrian zehar egiten den ibilbidea da. Horretan ilaran doazen bi zamalzainei, arotz batek bata bestearen ertzean diren bideko bi zedarrietan ferratzeko alegia egiten diete. Erraldoi eta Buruhandien Konpartsan batzuetan baditugu ere zaldun-zaldiak, "Zaldikoak", Lantzeko pertsonaiaren izen berarekin, baina beste eginkizun ezberdinarekin: neska-mutikoak korriarazten eta jotzen, alegia. Iruñean, XV. mendetik aitzina ezagutzen dugu ‘zaldiko-maldikoa’. Esan beharko genuke erdi gizon erdi zaldi den pertsonaia hau Europa osoko herrialdeetan (Frantzian hainbat lekutan, Herrialde katalanetako Katalunian eta Mallorcan, Espainiako Huescan, Portugalen, Belgikan, Bretainia Handian, Moldavian, Polonian,… ) ageri dela.\nIrudian adibide gisa Poloniako lajkonik dugu. "Lajkonik Jaia" jokoaren heroia da. Gaur egun, Krakoviako tradizioa da Lajkonik, eta desfilearen amaieran agertzen da Krakoviako Merkatu plaza eder, handi eta ikusgarrian, Corpus Christi jai erlijiosoaren ondorengo lehen ostegunean. Hirian beste Lajkonik batzuk ere badaude, bata Urtezahar gauean, eta bestea, "Pasiasty Lajkonik" izenekoa: Cracoviako futbol taldearen maskota da.\nPoloniako Lajkonik, Krakoviako zaldikoa. Argazkia: Jonmikel Intsausti\nZamalzaina Maskarada Gorriko pertsonaia da, bost aitzindarietakoa eta seguruenik Maskaradetako pertsonaiarik ikusgarriena.\nZaldiko denei sinbologia eta jatorri desberdinak ematen zaizkie herrialdearen arabera. Zenbait interpretaziotan, Zamalzaina hazkuntzaren eta artzaintzaren sinboloa da. Zentauroaren figura toki desberdinetan edo toki bakar batetik gero kopiatutako ereduetan asmatu ote zen galderari, Arnold Van Gennep ikertzaileak bigarren aukera hartzen du kontuan: banaketa 4 zonalde homogeneo direla uste du, Frantziako Provence eskualdea eta inguruak, Euskal Herria, zonalde flamenkoa eta zonalde ingelesa. Bere ustez, zentauroa Europa Mendebaldeko asmakizun petoa da.\nItzul gaitezen Zuberoara. Zamalzaina Maskarada Gorriko pertsonaia da, bost aitzindarietakoa (Txerrero, kantiniersa, Gatuzain eta Entsenariarekin batera) eta seguruenik Maskaradetako pertsonaiarik ikusgarriena (zerbaitengatik ere izango da bibliografia gisa ditudan liburu eta liburuxketan, azaleko ). Zamalzaina dantzaririk trebeena da; iraganean Maskaradetan zerbitzuan kükülleroak zituen, egun azken hauek duten papera xumeagoa da eta ez dira Zamalzainarekin lotuak.\nMaskaradetako arratsaldeko emankizunean, bi ofiziotan, Kerestuenean eta Marexalenean, Zamaltzainaren papera ezinbestekoa da, lehenengoan Kerestuek Zamaltzaina zikiratu behar dutelako eta bigarren ofiziotan Marexalek Zamaltzaina ferratu behar dutelako.\nHortaz gain Aitzindarien dantza guztietan dantzatzen du. Godalet dantzan ere bai, Bralean… dantzen aldetik Maskaradetan den pertsonaia ‘lanpetu’-enetako bat dugu.\nZuberoako zamaltzain (Gorria) honela doa jantzita: jaka gorria, bularralde zuria urrezko apaingarriekin; praka beltzak belaunetaraino, beheko aldean urrezko parpailetan amaiturik; galtzerdi eta txapin zuriak, eta haien gainean zangozorro beltzak zinta txikiz, loretxo gisan apainduta. Buruan buruko gorria darama, ispiluekin eta kolore ezberdinetako lumekin apainduta. Gerri aldean Zamaltzainak daraman egurrezko zaldia zetazko gona zuri eta gorria dauka; dantzariak zaldiaren lepotik lotzen du eta euskarri honetaz baliatzen da musikarekin gora eta behera mugitzeko erritmikoki.\nAgosti Xahok 1855. urtean egindako deskribapena hartzen badugu, janzkera ez da ia aldatu: ezberdintasun agirienak, berak aipatzen ditu sorbaldatik jausten ziren zintak, agian Luzaideko Bolanteenak bezalakoak? Eta praka zuriak ere, beltzak izan beharrean.\nAldatu edo ez, Zamalzain Gorria edo Beltza izan (bai! Beltzeriaren parte diren aitzindari beltzak ere badira Maskaradetan – ez dira sarri azaltzen baina hauek ere zinez ederrak dituzu; beraiei buruz mintzatuko gara etorkizunean), maite izango duzun pertsonaia da.\nZamaltzaina (Javier Santamaria, Auñamendi Entziklopedia) [moldatua]\nZamalzainaren sinbologia (Junes Casenave)\nWikipedia - https://es.wikipedia.org/wiki/Lajkonik_(personaje)


2014-2015 ikasturte hasiera Heziketa Ziklo eta Ingeniaritza Dualarentzat — IMH\n2014-2015 ikasturte hasiera Heziketa Ziklo eta Ingeniaritza Dualarentzat\n2014/09/08 00:00:00 GMT+2\n2014-2015 ikasturte hasiera Heziketa Ziklo eta Ingeniaritza Dualarentzat Martxan da gaurtik aurrera ikasturte berria. Aurten ETHAZI - etekin handiko metodologia berritzailea goi mailako ziklo guztietara zabalduko da. https://www.imh.eus/eu/albisteak/2014-2015-ikasturte-hasiera-heziketa-ziklo-eta-ingeniaritza-dualarentzat https://www.imh.eus/eu/albisteak/2014-2015-ikasturte-hasiera-heziketa-ziklo-eta-ingeniaritza-dualarentzat/@@download/image/14_hlh_ikasturte_berria_ikasleekin.png\nMartxan da gaurtik aurrera ikasturte berria. Aurten ETHAZI - etekin handiko metodologia berritzailea goi mailako ziklo guztietara zabalduko da.\nLanbide Heziketako Heziketa Zikloentzako ikasturte berriaren aurkezpen ofiziala gaur egin dugu IMHn goizeko 8etan 1. mailako ikasleekin. Guztira 14 talde eta 236 ikasle ditugu: Goi-mailako zikloetan fabrikazio mekanikoko diseinua, produkzioaren programazioa eta mekatronika industriala eta erdi mailan mekanizazioa eta mantentze elektromekanikoa. Goi mailako ikasleetatik 26k eredu Dualean egingo dute prestakuntza.\nIMHn aurten ETHAZI etekin handiko heziketa zikloen metodologia berritzailea goi-mailako ziklo guztietan zabalduko da. Ingelesaren kasuan, goi-mailako zikloetan ingeleseko eskolak arratsaldez emango dira, Eusko Jaurlaritzak lagundutako eleanitz errefortzuaren programaren bidez.\nBestalde, Ingeniaritza Dualari dagokionean matrikulatu diren 1. mailako 50 ikasleek irailaren 15ean hasiko dute ikasturte berria, harrera astearekin. Aurtengoa 19. promozioa da, Graduko hirugarrena.


2Ziriol freskoa prestatzeko errezeta\nErakutsi/ezkutatu Ziriol freskoa prestatzeko errezeta azpiatal\n2 Ziriol freskoa prestatzeko errezeta\nZiriol freskoa prestatzeko errezeta[aldatu | aldatu iturburu kodea]\nIrinarekin sumendi bat osatu. Sumendiaren erdian arrautzak eta gatza jarri. Eskuekin ongi nahasi eta 10 minutuz landu.\nOre hau katilu batean gorde eta trapu busti batekin estali ondoren, 15 minutuz pausatu.\nDenbora hau igarota, arrabolarekin edo pasta egiteko erabiltzen den gailuarekin luzatu.\nPasta egiteko gailua erabiliko bagenu, bertan moztuko genuke.Bestela 25 x 25 cm.-ko karratuak egin. Biribildu zilindro bat osatuz.\nLabaina batekin zentimetro bateko biribilkiak moztu ziriola eginez. Behatzekin ziriola askatu.\nGazitutako ur irakinetan 3 minutuz egosten dira.\nIndar irina gluten kopuru handia duen irina da pastak eta ogiak egiteko egokiena. Indar gariarekin egingo bagenu, arrautzaren ordez ura erabili daiteke.\nSemola edo irin lodia: Gari alea birrintzeko garaian ez dute irin bihurtzen, kuskusa ere semola handiagoa dela esan genezake.\nOrriaren azken aldaketa: 21 maiatza 2022, 20:53.


Eusko Ikaskuntzak eta EHUk antolatuta, Laboral Kutxaren babesarekin, Nazioarteko Jardunaldi hauek Donostia 2016 kultur hiriburuko “Elkarrizketak” izeneko atalean kokatzen dira, partaidetza, aniztasuna, Europarekiko lotura eta elkarbizitzaren sustapena bezalako baloreak sustatzeko zikloan.\nCultMedia – International Network of Cultural Diversity and New Media sarearen helburua aurrekontuen ikerketa eta Media Berrien ondorio sozialak aztertzea da nazioarteko konparaketen ikuspegitik. Zazpi herrialde europarretatik etorriko diren sareko kideek ikerketen ondorioak aurkeztu eta garai zibernetikoan espazio publikoek duten dimentsio eta balore soziokulturalei buruz eztabaidatuko da.\nHiria organismo bizi batekin parekatu dute eta jardunaldietako programa osatzen duten lau foroak organo edo funtzio batekin identifikatu dituzte: “Hiriaren azala: hiriaren dimentsio erreal eta birtualak”; “Birikak, hiria arnastu: Hiriaren dimentsio arrazionala, kontsumo digital berria”, eta “Hiriaren Bihotza: hiriaren dimentsio emozionala, espazio partekatua”.\nHitzaldi eta eztabaida irekiak Donostiako EHUko campuseko Carlos Santamaria Zentroan izango dira, astelehenean, hilaren 26an eta asteazkenean, hilaren 28an. Sarrera doakoa da, baina aurrez izena eman behar da Eusko Ikaskuntzaren web orrian (www.eusko-ikaskuntza.eus). Saioetan modu aktiboan parte hartu ahal izango da Twitterreko #cyberplaza traolaren bidez.


Sestaoko Udala - Las Llanas futbol zelaiko argiztapena berritzeko kontratua gutxi barru lizitatuko da\nLas Llanas futbol zelaiko argiztapena berritzeko kontratua gutxi barru lizitatuko da\nSestaoko Gobernu Batzordeak iragan asteazkenean onartu zuen Las Llanas futbol zelaiko argiztapen-sistema berritzea helburu duten lanen lizitazioa. Hala, datozen egunetan interesa duten enpresek eskaintzak aurkeztu ahal izateko epea irekiko da. Hizpide dugun jarduera horretan, nahiko zaharkituta dauden zelaiko argiztapen-dorreak modernizatuko dira, energia-efizientziako eta segurtasuneko irizpideei jarraikiz. Kontratuaren irteerako tasa 228.000 euro izango da, eta egikaritzeko epea, berriz, 120 egun natural.\nUdala azken urteotan kirol-instalazio hori modernizatzeko plan batzuk garatzen ari da, eta proiektu hori plan horien barruan sartzen da, helburuak direla argiztapen-instalazioak eraberritzea, energia-kontsumoa arrazionalizatzea, argiztapenaren kalitate bisuala handitzea eta argiztapen-instalazioaren segurtasuna handitzea, pertsonei zein ondasunei dagokienez.\nGobernu-taldeko bozeramaile Gorka Álvarezek prentsaurrekoan azaldu duenez, jarduketa horren bidez “futbol-zelaia argiztapen-sistema moderno batez, energia-efizientziako parametro berriekin bat datorren argiztapen-sistema batez hornitu nahi dugu; izan ere, gaur egungo sistema zaharkituta dago, energia-kontsumo handia dauka eta, gainera, azken hilabeteetan sustoren bat edo beste eman digu”.\nLas Llanas futbol-zelaiaren dimentsioak 102 metroko luzera eta 64 metroko zabalera dira. Zelaia argiztatzeko 26 metroko garaiera duten lau dorre erabiltzen dira; dorre horietan guztira metalezko 49 lanpara halogeno daude instalatuta, 2.000 watteko potentziarekin. Instalazioen jabe den Sestao Kirolak erakundeak egindako kalkuluen arabera, argiak astean 7 orduz egoten dira piztuta, eta horrek urtean 350 ordu egingo lituzke.\nEstatuko eta nazioarteko lehiaketetarako argiztapena\n49 lanpara halogeno horien ordez 1.314 watteko 32 LED proiektagailu instalatuko dira –dorre bakoitzean zortzi–; horri esker, % 62ko energia-aurrezpena lortuko da argindarraren kontsumoan, argi-sortari ezertan ere kalterik egin gabe. Hain zuzen ere, Las Llanasen instalatuko diren argiek 1. motako katalogazioa daukate, mailarik handieneko lehiaketetarako, adibidez nazioarteko zein estatuko lehiaketetarako.\nBurutu behar den proiektuak zaharkitzearen ondoriozko arazoak konponduko ditu, baina horiez gain, beste arazo batzuk ere bai, ekipamenduen mantentze-lanarekin eta energia-kontsumoarekin lotutakoak, alegia. Adibidez, aurrerantzean Sestao Kirolakeko operarioek ez dute izango zertan igo dorreen goiko alderaino, gorabehera txikiak konpontzeko. Hori lortuko da dorreen behealdean aginte-taula bat instalatuko delako; izan ere, egin beharreko konponketak aginte-taula horretatik egin ahalko dira. Kontuan hartu beharreko beste gauza garrantzitsu bat da sistema berri horri esker argiztapenarekin jokatu ahalko dela, zelaiaren alde jakin batzuk argiztatzeko (imajina dezagun talde batek zelai erdia soilik behar duela entrenatzeko); gaur egungo sisteman, aldiz, argi guztiak piztu edo itzali ahal dira, besterik ez; beraz, horrek on egingo dio energia-aurrezpenari.\nObrak 2020aren hasieran hasiko dira egikaritzen\nÁlvarezek esan duenez, jarduketa horrek Las Llanas futbol zelaia erabiltzen duten bi taldeen, Sestao Riverren eta San Pedro Kirol Elkartearen oniritzia dauka. Epeei dagokienez, zinegotziak espero du 2020aren hasieran lanak hasi ahalko direla.\nArgiztapenaz gain, Sestaoko udalak aurreikusita dauka gutxi barru Lehentasuneko aldean dauden komunak zaharberritzea; horretarako 91.500 euroko partida ekonomikoa prestatuko du aurtengo, 2019ko Aurrekontuan. Las Llanas futbol zelaiaren erabiltzaileek askotan eskatu dute hori egiteko, eremu hori egoera kaskarrean dagoelako. Lehiaketara lau enpresa aurkeztu dira, eta haien eskaintzak aztertzen ari dira jada, obrak ahalik eta lasterren esleitzeko.\nAzken urteotan hainbat gauza hobetu da zelaian, adibidez Tribuna nagusiko jesarlekuak aldatzea, aulkiak berritzea, Lehentasuneko aldeko harmailan irisgarritasuna eta segurtasuna hobetzea eta megafonia-sistema berria instalatzea.


Erreklamazioa… jatetxean – IKA Bloga\nB1 mailako Marinak erreklamazio orria idatzi du jatetxe batean jasandako zerbitzu eskasaren inguruan bere kexa agertzeko. Bere idazlana gurekin partekatu du eta hementxe jarri dizuegu irakurgai. Mila esker, Marina, zure ekarpenagatik!\nVitoria-Gasteizen, 2021eko azaroaren 30ean\nJatetxeko jabe hori:\nNi Marina Jiménez naiz eta gutun honen bidez nire deserosotasuna azaldu nahi dut atzo gertatu zenagatik.\nBart, nire mutil-lagunarekin joan nintzen zure jatetxera afaltzera. Hasteko, bederatzi eta erdietan erreserba egin genuen eta heldu ginenean, ez geneukan mahairik. Zerbitzariari galdetu genion eta esan zigun ordu bat gehiago itxaron behar genuela. Guri ez zitzaigun inporta; orduan, zerbait hartzera joan ginen, ordu bat pasa arte.\nOrdu hori pasatu eta gero, janaria eskatu genuen: entsalada bat partekatzeko eta, gero, nik txuleta bat eskatu nuen eta nire mutil lagunak bisigua. Oso azkar zerbitzatu ziguten eta egia da entsalada oso ona zegoela, baina bigarren platerak hotz zeuden. Gure kexa azaldu genion zerbitzariari eta hari ez zitzaion inporta beste plater batzuk ekartzea. Hala ere, berriro ere arazo bera izan genuen. Nahiz eta zerbitzariaren keinua estimatu, zerbitzua nahiko txarra izan zen.\nHori guztia kontuan izanda, gustatuko litzaidake dirua itzultzea. Horrez gain, uste dut zerbitzua aldatu behar duzuela, bezeroei eusteko.\nAldez aurretik eskerrak ematen dizkizut gutuna irakurtzeagatik eta zure erantzunaren zain geratuko naiz.\nPrevious: Abenduak 3. Euskararen eguna\nNext: Erreklamazio orria… banketxean


Irratiformuletan entzuten ez diren rokanrol taldeek xarma berezia izaten dute. Ez dira negozioagatik soilik mugitzen eta askotan ez dute diskorik grabatzen. Astebururo zuzenekoetan izerdia bota eta ongi pasa araztea da euren helburua. Kontzertu hauek iragartzen dituzten afitxak bildu eta zuzeneko musika hori irudikatzeko erabilitako arte zatiak gorde dituzte Gig Posters VOL1 liburu ederrean.\nLea Turto artista finlandiarrak, bere lanarekin, natura eta birziklatze prozesuen inguruko hausnarketa eskaintzen digu. Hiriko lorategietan egiten ditu bere interbentzioak. Plastikozko koilara zuriak hartuta, elementu organiko eta ez organikoak batuaz natura berriak sortzen ditu.\nKomikira itzuli da, bestetik inoiz "monigoteak" marrazteari utzi ez dion Pernan. Modu xume eta originalean moldatu du egun hain modan dauden blog, fotoblog eta "internet diario" generoa. Jendeak bere bizitzaren komeriak kontatu behar badizkigu, saiatu dadila behintzat, kasu honetan bezalaxe, originala eta entretenitua izaten.\nArduradunei, merezi duten moduan sekula eskertuko ez zaien beste proiektu horietakoa da Psilocybenea. Hondarrabitik Irunera doan bidean dagoen arrosa koloreko P handia duen eraikinean ( ez, ez da pentsatzen duzuen klub horietako bat) kontzertu aretoa, grabaketa estudioa, entsegu aretoak eta diskoetxe bat topatuko dituzu. Hura ezagutzeko aitzakia ederra apirilaren 18an duzu. Artoartian festa antolatu dute Gora Japon eta Akazauzte taldeen zuzeneko emanaldiarekin.\nMAIATZA ROCK BURLATA\nBurlatako peña Euskal Herrian antolatzen den musika jaialdia bueltan da. Giro rokanroleroa izaten da peña honek duen egoitza berezian. 14. edizioa izango da aurtengoa eta horrek inguruko jaialdi beterano eta aitzindarien artean kokatzen du. Horri gainera kutsu herrikoia eta debaldeko kontzertuen eskaintza gehitu behar zaio. Aurtengo kartelean talde piloa dago konfirmatzeke, baina aurreratzen dugu Iñigo Cabezafuegoren mila proiektuen artean azkena izango dugula oholtza gainean: Bizardunak\nEuropako break dance lehiaketarik garrantzitsuena da. Eta ez zaigu ahoa berotu Bilbon ospatzen delako soilik. Azken urteotan gehien hazi eta garatu den lehiaketa izateaz gain ikusle ugari bildu eta nazioarteko breakdance talde onenak ekartzen dituelako ausartzen gara halakorik esaten. Kale arte jarduera ezberdinak biltzen dira gainera jaialdi hau ospatzen den egunotan. Ezinbesteko zita!\nLEIOAKO UMORE AZOKA (Maiatza 21-24)\nX. ediziora iritsi da kale artistak biltzen dituen jaialdia. Leioakoak aukera paregabea eskaintzen die programatzaile eta ikusleei, konpainien azken lanak ikusi eta haiekin harreman zuzena izateko. Makina bat konpainia pasa da eta bertan ikusi ahal izan dira lehenengoz gerora ezagun eta arrakastatsu bihurtu diren hainbat antzezlan. Udaberriaren etorrerarekin bat kaleak antzerkiz betetzen zaizkigu.\nANTONY AND THE JOHNSONS (Maiatzak 5)\nTxori gisa aurkeztu zuen bere burua lehen diskoan. Bigarrenean argia negarrez jarri du. Nola definitu dezakegu azken urteotan ahots eta izaera bereizgarriarekin nabarmendu den fenomeno musikala? Zaila da. Donostian eskainiko duen kontzertura joateko thebaldetar batzuk aspaldian erosi genuen sarrera, beste batzuk ordea oparituta ere ez lirateke joango...\nAZKENA ROCK (Maiatzak 14-16 aurrera)\nAzkena Rock-ek datak aldatu ditu. Uda amaierako jaialdia izatetik uda haserakoa izatera pasa nahi du. Honez gero ezaguna da musika jaialdi erraldoien artean artistak eskuratzeko existitzen den guda gordina. Ez dakigu noiz amaituko den zuzeneko jaialdi erraldoien moda hau, baina irauten duen bitartean, dinosaurioz betetako talde eta "revival"-en artean topatzen da, batzuetan, talde berri eta interesgarririk.\nARTISTA BERRIEN LEHIAKETA ( Apirilak 21 Maiatzak 30)\nArtista Berrien XLIII. Lehiaketako finalista eta irabazleen lanak ikusteko aukera izango dugu Koldo Mitxelena erakusketa aretoan. 35 urte bete ez duten artista berrien azken proposamenak klasiko bat bihurtu dira honez gero. Urtero, muturreko erreakzioak sortzen dituzten lan ausartetaz gozatzeko edo eta gogaitzeko aukera eskaintzen digu KM-k. Ez galdu, lagunartean edo gurasoekin eztabaidatzeko aitzakia ederra izango duzu.\nMUNDUARI BIRA DOAN\nIzenburu horrekin aurkeztuko da apirilean Somuga ekoiztetxeak egin duen animaziozko luzemetraia. Munduari bira 80 egunetan Jules Verneren klasikoaren usaina badu ere, bai mamian, bai eta irudi aldetik guztiz garaikidea eta eroa den istorioa kontatuko digu Banano, Betty Belu eta abarrek...\nGasteizko kulturgunean Living Together: elkarbizitzarako estrategiak erakusketak bizirik darrai. Ez delako soilik artelanak paretetan zintzilikatzea. Apirilak 22an Thomas Acton-ek, ingeles erromani ijito ibiltariekin izandako esperientziaz mintzatuko da. Maiatzak 8an Eva Illouz-ek Intimitate hotzak: Emoziozko kapitalismoaren sorrera liburua aurkeztu eta hitzaldia emango du.


Eap - espainia zazpigarren postuak gobernu digitalaren Índice elgeren\nEspainia zazpigarren postuak gobernu digitalaren Índice elgeren\n2020 urriaren 19a.\nEspainia mailan dago, hau da, zazpigarren postua Índice munduko gobernu digitalaren (GDI) elgeren honen helburua da eraldaketa digitala neurtzea, sektore publikoko gobernu elektronikoaren ulertu trantsizioa gobernuari digitala.\nLa ELGA (Lankidetza eta garapen Ekonomikoa), bileraren esparruan “ ELGE e-leaders 2020 “ Gobernu Digitala ” programa ”, iragarri lehen edizioa argitaratu Gobernu digitalaren Índice (GDI) emaitzak eta joerak aztertzen dituzte mahai-politika publikoen trantsizioa gobernuari digitala. Hau Da, prozesu hori gobernu elektronikoa, hutsa da, administrazio-prozedurak digitalizatzeko on line egitea, zerbitzu publiko erabat digitaletan, diseinatu da pentsatzen, errazagoak, eskuragarriak, benetan erabiltzaile proaktiboak eta instalazioaren beharrizanak ase ahal izateko, eta herritarrek.\nBeste indize hori ebaluatzen herrialde gehienetan, elga erakundeko kide da eta, horrekin batera, kide ez diren herrialdeen hautatzea (uruguai, Brazil, panaman eta Argentina).\nEbaluazio-metodologia eta neurtzeko erabilitako galdeketaren trantsizio horren oinarritzen da esparru arau-emailea gobernuak digital (Digital Government Policy Framework- DGPF) egin eta sei neurriak: digitala ELGEREN diseinua, datuetan oinarritutakoa, Sektore Publikoko gobernu irekia plataforma, lehenespenez, oinarritutako eta proaktibitatea izatea.\nGobernu digitalaren Indizea lortzen da sei dimentsio horiek aztertu:\nInfografia honetan laburbiltzen dira emaitza nagusiak:\nEragin nabarmena izan du espainiako posizio dimentsio guztiak, ikusi, eta, bere laugarren tokian agertzen da: digitala hiru diseinua, Sektore Publikoko datuetan oinarritutakoa eta proaktibitatea Eta emaitza globala ere nabarmentzen da. zazpigarren postua munduko Índice mailan gobernu digitalaren (GDI).\nOndoko taulan dimentsio bakoitzaren emaitzak eta haren adierazkaria lortzen den GDI, hala nola dimentsioen batez bestekoa, betetzen duten lehen hamar herrialde horiek izenekoak ondoan eta batez besteko Elga:\nEmaitzek erakusten duten da taula horretan dimentsio bakoitzaren GDI eta haren adierazkaria\nDiseinu bidezko digitala\nDigitala by Design\nSektore publikoko datuetan oinarritutakoa\nGobernuak eta plataforma\nKorea 0,742 1 0,820 1 0,680 3 0,890 2 0,900 1 0,670 4 0,500 12\nErresuma Batua 0,736 2 0,670 6 0,690 1 0,900 1 0,850 2 0,780 3 0,510 11\nKolonbia 0,729 3 0,750 3 0,590 5 0,790 5 0,670 11 0,800 2 0,780 1\nDanimarka 0,652 4 0.680 5 0,690 2 0,570 12 0,740 6 0,800 1 0,430 15\nJaponia 0,645 5 0,780 2 0,550 8 0,680 9 0,640 19 0,670 5 0,570 7\nKanada 0,629 6 0,610 13 0,560 7 0,820 4 0,630 21 0,660 6 0,490 13\nEspainia 0,621 7 0,690 4 0,600 4 0,690 8 0,590 23 0,550 12 0,620 4\nELGA 0,501 0,55 0,44 0,54 0,64 0,47 0,42\nOECD Digitala Government Index 2019


Hiru erretze-teknika eta jendetza HARAGIko larunbat goizeko dastaketan | Tolosa\nEhundaka tolosar eta bisitari elkartu ditu HARAGIk Tolosako Triangulo Plazan eta Foodtruck gunean, topaketaren egitarau herrikoiari hasiera emanez.\nBaxter Newstead, Pablo Rivero eta Txomin Parrillaren errekiek aho zabalik utzi dituzte parrilariak in situ lanean ikustera hurbildu diren guztiak.\nSuediako Eksdet jatetxeko Newstead sukaldari australiarraren behi-erreak jende asko erakarri du, gehienbat haragiaren gantza urtzeko flambadou teknika edo erremintak arreta deituta. Riverok eta lantaldeko argentinarrek arkume euskalduna erre dute, baina beraien herrialdeko teknika erabilita: sua inguratzen duen borobil batean erretzen dituzte hauek, modu ikusgarri batean; ondoren, tximitxurri saltsarekin zerbitzatu dituzte. Txomin Parrillak berriz, espresuki HARAGIrako sortutako parrilla bat ekarri du; sagardo botila baten itxurako Smoker-a: txahal-saiheskia erre du 8-10 orduz, baita txerri-burua ere.\nBitartean, Tolosako Casa Julianeko Xabier Gorrotxategi eta Carnicas Goyako Iñaki Etxeberriaren gidaritzapean hogeitamar pertsonako taldetan txuleta bat erretzeko gakoak ezagutara eman dituzte ordubeteko ikastaroetan. Ehun pertsona inguru igaro dira SUA espazioko esperientzia gastronomikotik, Tolosako erretegien txuleta tradizionala ezagutu eta dastatzeko asmoz.\nEgunaren bigarren zati honetan Foodtruck gunean elkartuko da jendea, atzo iluntzean gertatu zen modura. Bertan, 6 furgoneten eskaintza gastronomikoaz gain, mokaduak laguntzeko edarien postua eta zuzeneko musika egongo dira. Gaur larunbata, Deñe, Filipe Court, Mugan eta Moonshine Wagon izango dira giro hau berotzeko arduradunak.\nBihar ere, festaz gozatzeko parada izango da Foodtruck gune honetan 12:00etatik 16:00etara DJ Makalak girotuta..


“Abeltzaintzako jarduera osagarriak” ziurtagiria eskuratzeko formazio ikastaroa hasiko da bihar — Oñatiko udala\n“Abeltzaintzako jarduera osagarriak” ziurtagiria eskuratzeko formazio ikastaroa hasiko da bihar\nUdalak, HAZI fundazioak eta Gomiztegik elkarlanean antolatu dute\nAbeltzaintza arloan lan egiteko interesa izan eta langabezian dauden pertsonei zuzendutako formazio ikastaroa da Abeltzaintzako jarduera osagarriak izanekoa. Helburua, lehenengo mailako profesional ziurtagiria eskuratzea izango da baina bigarren mailakoa lortzeko bidean pare bat modulu ere aurreratuko dira. Izan ere, aurrez aparteko ezagutza edo formaziorik eskatzen ez duen oinarrizko mailatik hasiko da ikastaroa eta profesionaltasunerako bidean erdi mailako Lanbide heziketa ziklo baten oinarrizko ezagutza lortuko da, gutxi gora behera. 510 orduko ikastaro teoriko-praktikoa izango da eta tartean, bisita teknikoak egingo dira. Ikastaroaren alde teorikoa Zubillagako Olaburu zentroan landuko da eta praktikoa eta bisita teknikoak, Gomiztegi baserrian eta beste hainbat ganadu esplotazioetan.\nAbeltzaintzako jarduera osagarriak ziurtagiri profesionala eskuratzeko ikastaroa irailean hasi asmo zen, baina lehen deialdian ez zen gutxieneko taldea osatu eta uda ostean bigarren deialdi bat egitea erabaki zen. Oraingoan bai, 13ko taldea osatu da. Bihar hasiko den ikastaroa martxoa-apirilera arte luzatuko da eta bitartean, eskolak, astelehenetik ostiralera, 8:30tatik 14:30tara izango dira.\nUdalak eta HAZI fundazioak elkarlanerako hitzarmena sinatu zuten udaberrian. Helburua, lehen sektoreari buruzko formazio ikastaroak Oñatin, Olaburu zentroan eman ahal izatea. Hitzarmen horren babesean egiten den lehen ikastaroa da bihar hasiko dena. Jarraipena ere eman nahi zaio, eta gauzak ondo, Abeltzaintzako jarduera osagarriak bigarren mailako profesional ziurtagiria eskuratzeko ikastaroa antolatuko da.\nUdalak urteak daramatza profesional mailako ziurtagiriak eskuratzeko formazioa ematen. Orain arte, menpekotasuna duten pertsonen zaintza arloan dihardutenei zuzendutako formazio saioak eman dira, baina bihar, abeltzaintza arloan lan egiteko interesa dutenei zuzendutakoa hasiko da.


Zertarako irakatsi hizkuntza, ze hizkuntza eta nola? « Hezkuntza eta Hizkuntza\n« Ahozkotasuna eskolan\nIkuspegi estrukturalistatik ikuspegi dialektikorako jauzia hizkuntzen didaktikan »\nZERTARAKO irakatsi? Jendeak askatasuna izan dezan hizkuntza hautatzeko, harreman-moduak lantzeko eta eguneroko bizitzan parte hartzeko. Hizkuntzak zabaltasunez eta sakontasunez landuz gero, aukera gehiago\nizango ditugu komunikazioaren subjektu kritiko izateko.\nHortik abiatuta, beste hizkuntza bat dago igorle-hartzaile bereizketan oinarriturik, masa-kulturarena, ikuskizunari garrantzi berezia ematen diona, hortaz, irudiak lehenesten dira, ahozkoa idatzizkotik gertu kokatzen da (askotan idatzita dago komunikabideetan ahoz esaten dena) eta komunikazioaren helburu nagusia limurtzea da, hartzaileek igorleen asmoak euregana ditzaten eta horrela, jarrerak eta nahiak aldatu (‘conformar consentimientos’). Hizkuntza honen jabea Merkatua da, eta bere hedapenerako mass-media edo masa-komunikabideak erabiltzen ditu (publizitatea, telebista, youtubegintza…).\nAurreko bi hizkuntza-motei “idioma” deitu beharko genieke, Estatuak legitimitatea metatu nahi du eta Merkatuak etekinak. Hizkuntza enpaketatu bat da, definitua eta finkatutako helburuetara bideratua.\n[vimeo 188449458 w=340&h=191]\n6 otsaila, 2017 | Tags: hizkuntza vs. idioma, hizkuntzaren jabe-gabetzea, prest_gara | Category: Hizkuntzaren Didaktika, jabe-gabetzea


Lanbide Heziketaren Zerbitzuko zuzendariak ebazpen hau onestearen aldeko txostena aurkeztu du. Indarreko araudiaren alderdi batzuk zehaztu eta garatzeko balioko duten jarraibide batzuk onestea du xede ebazpen honek, behar bezalako antolaketa eta funtzionamendu egokia lor daitezen Lanbide Heziketako ikasketez gain araubide bereziko kirol ikasketak ematen dituzten ikastetxeetan, 2017-2018 ikasturtean, haien autonomiaren esparruan.\n1. Eranskinean ageri diren jarraibideak onestea. Jarraibide horiek arautuko dituzte Nafarroako Foru Komunitatean Lanbide Heziketako ikasketez gain araubide bereziko kirol ikasketak ematen dituzten ikastetxeen antolaketa eta funtzionamendua, 2017-2018 ikasturtean.\n2. Ebazpen honen kontra, gora jotzeko errekurtsoa aurkezten ahal da, Hezkuntza Departamentuko kontseilariari zuzendua, hilabeteko epean, argitaratu eta biharamunetik aurrera.\n4. Ebazpen hau eta eranskina Antolamenduaren, Orientazioaren eta Aukera Berdintasunaren Zerbitzuari, Lanbide Heziketaren Zerbitzuari, Hezkuntzako Ikuskapen Zerbitzuari, Ebaluazioaren, Kalitatearen, Prestakuntzaren eta Bizikidetzaren Zerbitzuari, Hezkuntzako Teknologien eta Informazio Sistemen Zerbitzuari eta “FP Sakana LH” IBPari, behar diren ondorioak izan ditzaten.\nJarraibideak, Lanbide Heziketako ikasketez gain araubide bereziko kirol ikasketak ematen dituzten ikastetxeen antolaketa eta funtzionamendua arautzeko, 2017-2018 ikasturtean\nIkasturte hasierako jarraibideek indarreko araudiaren alderdi batzuk zehaztu eta argitzen dituzte, eta arautu gabeko beste batzuk arautzen, ikastetxeen antolaketa eta jarduna hobetzeko. Horrez gain, ikasturtean lehentasunez landu behar diren ildoak ezartzen dituzte.\nLehenbizikoa da ikastetxe bateratuaren plangintzari eta Bigarren Hezkuntzako Institutuen urteko programazio orokorrari buruzkoa, eta zenbait ohar ditu araubide bereziko kirol ikasketen ezaugarri berariazkoen gainean.\nBigarrenean antolaketa-alderdi berariazko batzuk zehazten dira, beharrezkoak direnak araubide bereziko kirol ikasketak ematen dituzten ikastetxeen funtzionamendurako.\nHirugarrenean, gehien erabiltzen diren arauak azaltzen dira.\nIkastetxe bateratuaren plangintza eta Bigarren Hezkuntzako Institutuen urteko programazio orokorra\nHezkuntza sistemaren Lanbide Heziketako ikasketak ematen dituzten ikastetxe publikoen antolaketa eta funtzionamendua 2017-2018 ikasturtean arautuko dituzten jarraibideak onesteko ebazpenean adierazitakoaz gain, Lanbide Heziketako ikasketez gain araubide bereziko kirol ikasketak ematen dituzten ikastetxeek arreta berezia eman beharko diete honako alderdi hauei:\n1.–Araubide bereziko kirol ikasketen berariazko planen berrikuspena eta programazioa.\nIkastetxeek berrikusi eta programatuko dituzte araubide bereziko kirol ikasketen ildo estrategikoekin zerikusia duten planak (ikastetxean ezarriak daudenak) urteko jarduketa planean sartzeko.\nAraubide bereziko kirol ikasketak ematen dituzten ikastetxeek modulu guztien programazio didaktikoak prestatu beharko dituzte, baita modulu horien zati diren lan unitateenak ere, eta dagokien plangintza dokumentuan jasoko dira.\nb) Urriaren 21eko 93/2014 Foru Aginduaren 6. artikuluan adierazitakoa, ebaluazio prozesuaren plangintzarako irizpideei dagokienez eta arlo horretan erabakiak hartzeari dagokionez.\nIkasleek idatziz jaso beharko dute programazio didaktikoen oinarrizko alderdiei buruzko informazioa, Hezkuntzako kontseilariaren maiatzaren 21eko 49/2013 Foru Aginduaren 2. artikuluan ezarri bezala. Horren bidez, ikasleak ebaluatzeko prozesuan erreklamazioak egiteko sistema ezarri zen Nafarroako Foru Komunitateko ikastetxeetan ematen diren unibertsitatez kanpoko ikasketetarako.\n2017-2018 ikasturterako aplikatuko da Hezkuntzako zuzendari nagusiaren abuztuaren 12ko 339/2016 Ebazpenaren II. kapituluko 1.tik 8.era bitarteko oinarrietan xedatutakoa, biak barne.\n2.–Kirol ikasketen koordinazioa.\n2.1. Koordinazio karguak.\nKirol Teknikariaren titulua dakarren kirol ikasketen ziklo bakoitzak zikloko koordinatzaile bat izanen du, eta, gainera, berariazko blokeen koordinatzaileak izanen ditu:\nKirol Teknikariaren titulua dakarren kirol ikasketen ziklo bakoitzak zikloko koordinatzaile bat izanen du. Bloke komunaren eta/edo osagarriaren moduluetan irakasten duen irakasle bat izanen da koordinatzaile hori.\n–Orobat, kirol ikasketen zikloetako maila edo ziklo bakoitzak maila edo ziklo bakoitzeko berariazko blokeetako koordinatzaile bat izanen du. Aipatutako berariazko blokeetako batean irakasten duen irakasle espezialista bat izanen da koordinatzaile hori.\n–Kirol ikasketen zikloko koordinatzaileak bere gain hartuko ditu otsailaren 10eko 25/1997 Foru Dekretuaren 45.3 artikuluan aipatutako eginkizunak (foru dekretu horren bidez onetsi zen Nafarroako Foru Komunitateko Bigarren Hezkuntzako Institutuen Erregelamendu Organikoa), eta arreta berezia emanen dio berariazko blokeko moduluak ematen dituzten irakasleak koordinatzeari, kontuan harturik ikasketa hauen ezaugarri bereziak.\n–Ziklo edo maila bakoitzeko berariazko blokeen koordinatzaileak honako eginkizun hauek izanen ditu:\na) Berariazko blokeko irakasle taldearen koordinazio bilerak zuzentzea.\nb) Ziklora sartzeko berariazko probak prestatzen eta ebaluatzen laguntzea, oinarri harturik Hezkuntza Departamentuak ezartzen dituen jarraibideak.\nc) Berariazko blokeko moduluak ezartzearekin eta garatzearekin lotutako prestakuntza beharrak diagnostikatzea, kirol ikasketen zikloko koordinatzailearekin elkarlanean.\nd) Behar materialak atzematea, eta behar diren kudeaketak egitea, berariazko blokeko moduluan behar diren baliabideak erosteko, kirol ikasketen zikloko koordinatzailearekin elkarlanean.\nOrobat, LOErekin bat ezarritako kirol ikasketen zikloetan, prestakuntza praktikoaren moduluko tutore lana bere gain hartuko du, ikastetxea ordezkatuz, kirol ikasketen zikloko koordinatzailearekin elkarlanean.\n3.–Sartzeko ikastaroa: Hezkuntzari buruzko maiatzaren 3ko 2/2006 Lege Organikoaren 42.5 artikuluak aipatzen dituen borondatezko irakasgaiak, eta goi mailako zikloetan sartzeko probak.\nAurreikusita dago Lanbide Heziketako zikloetan sartzeko eta onartua izateko baldintzak arautuko dituen Errege Dekretu bat argitaratzea. Dekretu horretan definitu eta arautuko dira, Estatu osorako, LOMCE legeak aipatzen dituen borondatezko irakasgaiak eta hauek gainditzeak dakartzan ondorioak.\nHori guztia kontuan hartuta, Hezkuntza Departamentuak sartzeko ikastaro berri baten antolaketa eta ezarpena arautuko ditu 2017-2018 ikasturtean, aipatu errege dekretuak ezartzen duenari jarraituz. Lanbide Heziketako Teknikari titulua duten ikasleentzat ezarriko diren ondorioez gain, Kiroleko teknikari titulua duten ikasleen kasuan ikastaro horrek goi mailako zikloetan sartzeko proba baten balioa izanen du.\n4.–Matrikulak bateragarri egitea.\na) 2017-2018 ikasturtean kirol ikasketen ziklo batean, lanbide lantegi batean edo oinarrizko lanbide heziketako ziklo batean matrikulatuta dauden ikasleek aldi berean Derrigorrezko Bigarren Hezkuntzako edo Batxilergoko ikasketak egin nahi izanez gero, egin ditzakete, betiere “Félix Urabayen” Nafarroako Helduentzako Bigarren Hezkuntzako Institutuan eta urrutiko araubidean matrikulatzen badira, ikastetxe horretan sartzeko baldintzak beteta.\nb) 2017-2018 ikasturtean kirol ikasketen ziklo batean matrikulaturik dauden ikasleek, gainditzeke duten modulu bakarra prestakuntza praktikoa baldin bada, zilegi izanen dute ikasketa horiek helduentzako Batxilergoko ikasketekin bateratzea, betiere baldintza akademikoak eta Batxilergo horretan sartzekoak betetzen badituzte.\nc) 2017-2018 ikasturtean, derrigorrezko irakaskuntzaren ondoko ikasketetan eta/edo goi mailako ikasketetan matrikulatutako ikasleek aldi berean egin ditzakete araubide bereziko kirol ikasketak, onarpen prozesua bukatzen denean esleitu gabeko ikasposturik bada, itxaron zerrendan inor ez badago eta ikastorduen bateragarritasuna %90ekoa bada, gutxienez.\nAraubide bereziko kirol irakaskuntzak.\n248/2011 Foru Dekretua. (Araubide bereziko kirol ikasketen antolamendua eta garapena).\n31/2012 Foru Agindua. (Prestakuntza egonaldiak atzerrian: ikasleak eta irakasleak).\n93/2014 Foru Agindua. (Araubide bereziko kirol ikasketen zikloen ebaluazioa).\n49/2013 Foru Agindua. (Ebaluazio prozesuan erreklamazioak egiteko sistema).\n29/2017 Ebazpena. (Heziketa zikloetan sartzeko 2017an egin behar diren probetarako deialdia).\n–Berariazko sarrera proba:\n139/2017 Ebazpena. (Berariazko sarrera proba, 2017-2018 ikasturteari dagokiona).\n–Kirol ikasketetan sartzeko prozedura:\n190/2017 Ebazpena. (Ikastetxe publikoetan mendiko eta eskaladako kirol ikasketak egiteko ikasleak onartzeko prozeduraren erregulazioa, 2017-2018 ikasturtean).\nIragarkiaren kodea: F1710451


Irekia Eusko Jaurlaritza - Gobierno Vasco :: Dekretua, lehorretik itsasora egiten diren isurketei buruzkoa. (2013-12-10(e)ko Kontseiluan hartutako erabakia)\nDekretua, lehorretik itsasora egiten diren…\nDekretua, lehorretik itsasora egiten diren isurketei buruzkoa. (2013-12-10(e)ko Kontseiluan hartutako erabakia)\n2013-12-10eko Gobernu Kontseiluaren Akordio nagusiak\nEusko Jaurlaritzak itsasora egindako isurketak arautuko ditu eta Uraren Euskal Agentziak kontrolatuko ditu\nGobernu Kontseiluak gaur onetsi duen dekretuak lehorretik itsasora egiten diren isurketak arautzen ditu, eta hainbat administrazio-neurri finkatzen ditu, ingurumeneko araubidearen eta baimenen esparruan, Itsasaldeari buruzko uztailaren 28ko 22/1988 Legeak III. tituluaren IV. kapituluko II. sekzioan ezarri duenarekin bat etorrita. Horren bidez, ingurumeneko helburuak bete nahi ditu, 2000/60/CE Zuzentarauak 4. artikuluan, ekainaren 23ko 1/2006 Uren Legeak 16. artikuluan eta Plan Hidrologikoak xedatu dutena eginez.\nDekretuaren arabera, isurketak egiteko, administrazio-baimena eduki behar da. Baimen horren bidez, ur-masak eta babestutako alderdiak egoera onean egon daitezen lortu nahi da. Isurketa kutsagarriak direnean, baimena eskatzen duen pertsonak edo erakundeak aurrez justifikatu beharko du ezinezkoa edo zaila dela hautabide bat aurkitzea, isurketa horiek egin behar ez izateko edo tratatzeko.\nURA - Uraren Euskal Agentziak isurketa baimentzeko prozedurak izapidetu eta ebatziko ditu. Dekretuarekin bat etorrita, debekatuta dago edozein izaeratako edo egoera fisikoko isurketarik egitea, lehorretik itsasora zuzenean edo zeharka isurtzen bada, behar den administrazio-baimenik izan gabe. Horrez gain, debekatuta dago substantziarik isurtzea edo energia-formarik sartzea, indarrean dauden arauei jarraiki, horiek osasun publikorako eta ingurune naturalerako onargarria dena gainditzen duen arriskua edo kaltea ekarri ahal badute.\nUraren Euskal Agentziak industria-prozesuetan sortutako isurketak debekatu ahal izango ditu alderdi zehatz batzuetan, adibidez, bainua hartzeko alderdietan, babestutako arloetan edo bereziki zaurgarriak diren beste alde batzuetan, hain zuzen, tratamenduan jarri arren, indarrean dagoen araudiei jarraiki, itsaso eta lehorraren arteko jabari publikorako onartutako kutsadura-maila gainditzen dutelako arriskutsuak izan daitezkeen isurketa horiek, hala funtzionamendu arruntean, nola aurreikusteko moduko ohiz kanpoko egoeretan.\nItsaso eta lehorraren arteko jabari publikora isurketak egiten dituzten edo egin ditzaketen industriako instalazioak edo jarduerak ezartzeko, eraldatzeko edo lekuz aldatzeko baimena ematen duten administrazioko tituluak banatzeko, aurrez, isurketa egiteko eta itsaso eta lehorraren arteko jabari publikoa hartzeko baimena eduki beharko da, eta, hala behar denean, itsaso eta lehorraren arteko jabari publikoa babesteko zortasuneko aldeetan obrak egiteko baimena ere bai. Ezarri, eraldatu edo lekuz aldatu nahi den industria edo jarduera abian jarri aurretik emango dira isurketa egiteko baimenak. Era berean, tokiko administrazioek eman beharreko jarduera-lizentziak edo, hala behar denean, sailkatutako jardueraren aurretiazko jakinarazpena egin aurretik emango dira.\nIsurtzeko baimenetan finkatuko dira isurketak egiteko bete beharko diren baldintzak, eta, gutxienez, alderdi hauek hartuko dituzte barne: urteko gehieneko isurketa-bolumena (hondakin-uren araztegietan, urteko isurketa-bolumena); isurketaren muga kuantitatiboak eta kualitatiboak; tratatzeko, arazteko eta husteko instalazioen deskribapena, hustubideak ere bai, haien ezaugarriak eta funtzionamendua kontrolatzeko osagaiak barne hartuta, eta obrak egiten hasteko eta amaitzeko finkatutako datak, eta zerbitzua jardunean hasteko eguna ere bai.\nHorrez gain, alderdi hauek jaso beharko dira: baimenaren gehieneko indarraldia, isurketa hartuko duen inguruneak izango dituen eraginen ebaluazioa, alderdi hartzaileko uren ingurumen-kalitaterako arauak eta, hala behar denean, kutsadura gutxitzeko hartu beharreko neurriak, larrialdietarako plana, isurketa zaintzeko eta kontrolatzeko plana, isurketaren kanona eta, hala behar denean, kutsadura gutxitzeko plana.\nIsurketen baimena zotzi urteko eperako emango da gehienez, eta berritu ahal izango da ondoz ondoko urteetan, betiere, isurketa egiteko mugako balioak eta ingurumeneko kalitate-arauak betez gero. Baimena berritu arren, Uraren Euskal Agentziak behar bezala berrikusiko du, baldintzak bestelakoak direnean. Isurketa zaintzeko eta kontrolatzeko planari jarraiki, edo isurketaren jarraipena ikusita, Uraren Euskal Agentziak egiaztatzen badu parametro baten mailek kaltea eragiten diotela itsaso eta lehorraren arteko jabari publikoari, orduan, parametro hori mugatu ahal izango da isurketaren baimenean, eta, nolanahi ere, kanonean sartu beharko da.\nOro har, ur zikinen isurketak baimenduko dira, isurtzeko muga-balioen arabera, eta isurketa hartuko duen ingurunerako finkatutako ingurumeneko helburuei jarraiki. Isurketa-mugak gehieneko metaketei dagozkie, eta haietan ezin da adierazitako balioa gainditu.\nSaneamenduko sare publikoetara edo industrialdeen eta bestelako industria-multzoen sareetara egindako isurketei dagokienez, jabe diren erakunde kudeatzaileei betebeharra ezarri ahal izango zaie, dagozkien isurketa-baimenetan, sarera egiten dituzten isurketek finkatuta dauden mugak bete ditzaten, substantzia arriskutsuak, lehentasunezkoak, eta arriskutsuak eta lehentasunezkoak badira.\nHiriko ur zikinak tratatzeko instalazioetako isurketek testu hauek finkatutako baldintzak bete beharko dituzte: 1991ko maiatzaren 21eko 91/271/CEE Zuzentarauak, aurreko zuzentarauaren I. eranskina aldatzen duen 1998ko otsailaren 27ko 98/15/CE Zuzentarauak, 91/271/CEE Zuzentaraua estatuko antolamendu juridikora aldatzen duen abenduaren 28ko 11/1995 Errege Lege-dekretuak, martxoaren 15eko 509/1996 Errege Dekretuak, eta aurreko hori aldatzen duen urriaren 2ko 2116/1998 Errege Dekretuak zehaztutakoa. Horrez gain, efluenteari ezarri ahal zaizkion gainerako mugak ezarriko dira, isurketa hartuko duen ingurunean izango duen eragina, saneamenduko sarean dauden industria-isurketa garrantzitsuak eta hodi biltzaileetan jasotako diluzioa kontuan izanik.\nUraren Euskal Agentziak egoki iruditzen zaizkion azterketak eta ikuskapenak egin ahal izango ditu, isurketaren ezaugarriak ikusteko eta, hala behar denean, baimenean finkatutako baldintzak betetzen ote diren egiaztatzeko, eta Isurketa Zaintzeko eta Kontrolatzeko Planak emandako informazioa erkatzeko.\nBaimenaren titularrak behar diren neurriak hartu beharko ditu ezustean isurketaren bat bada, hori arriskutsua izan ez dadin pertsonen osasunari eta segurtasunari begira, edo kalterik eragin ez diezaion itsaso eta lehorraren arteko jabari publikoari eta babes-zortasuneko aldeari. Ezustean isurketaren bat denean, hori eragin duen jardueraren jabeak berehala jakinarazi beharko dio Uraren Euskal Agentziari eta Euskal Autonomia Erkidegoko Administrazio Nagusiko Larrialdiei Aurregiteko Zuzendaritzari (SOSDeiak-i). Isurketa hori arriskutsua izan ahal bada osasun publikoari begira, berehala jakinarazi beharko zaio osasun-arloan eskumena duen Euskal Autonomia Erkidegoko Administrazio Nagusiko sailari.\n2013.eko abenduak 12\nRT @Ekoiure: CAPV: Nuevo Decreto de vertido tierra mar con límites, canon y "protocolo opcional de seguimiento" http://t.co/HRmOtvFNqC @Sof…\nCAPV: Nuevo Decreto de vertido tierra mar con límites, canon y "protocolo opcional de seguimiento" http://t.co/HRmOtvFNqC @Sofia_G_Arana\nDopinaren Aurkako Euskal Agentziak 311 kontrol egin zituen iaz, eta 8 zehapen-espediente ireki zituen debekatutako substantziak erabiltzeagatik\nDekretua, eraikuntzan kalitate-kontrola erregulatzeko dena. (2014-10-28(e)ko Kontseiluan hartutako erabakiaren laburpena)\nEusko Jaurlaritzaren mendeko Dopinaren Aurkako Euskal Agentziaren komunikatua, IFBB-Euskadiren Santurtziko lehiaketan gertatutakoak argitzeko